Ο Κάκος τίμησε την... αμισθί παρουσία του στο OPEN: Ανακάλυψε πέναλτι στη φάση Ινσούα - Πέλκα (vid) - to10.gr\nΑρχική / ΠΟΔΟΣΦΑΙΡΟ / SUPERLEAGUE / Ο Κάκος τίμησε την… αμισθί παρουσία του στο OPEN: Ανακάλυψε πέναλτι στη φάση Ινσούα – Πέλκα (vid)\nΣυνεχίζεται η κωμωδία με τον Τάσο Κάκο, που άλλα βλέπει στις φάσεις υπέρ του ΠΑΟΚ και άλλα σε αυτές εναντίον του. Πιέστηκε για να απαντήσει και είπε πως ο Ινσούα έκανε πέναλτι στον Πέλκα, ανακαλύπτοντας επαφή πριν ο Αργεντινός βρει την μπάλα.\nΟ αμισθί Τάσος Κάκος βγάζει – ξανά – στραβή όλη την Ελλάδα. Και προκειμένου να κάνει τα χατίρια στα αφεντικά του και να μη χάσει τη θέση του στην κυριακάτικη τηλεοπτική εκπομπή του Open TV, ανακαλύπτει επαφές, ανακαλύπτει πέναλτι που δεν υπάρχουν και αναγκάζεται να… υπακούσει σε όσα του ζητούν οι πανελίστες από τη Θεσσαλονίκη.\nΣτη χθεσινή βραδινή εκπομπή του Open η συζήτηση έφυγε από το πρωτάθλημα και μεταφέρθηκε στο Κύπελλο. Στο ματς του Παναθηναϊκού με τον ΠΑΟΚ πριν από λίγες μέρες στην Τούμπα, εκεί που ο ΠΑΟΚ με σκανδαλώδη τρόπο πήρε μια νίκη που δεν άξιζε.\nΣτο ματς που του χαρίστηκε κόκκινη κάρτα στον Πέλκα για το δολοφονικό μαρκάρισμα πάνω στον Πούγγουρα, το οποίο δεν τιμωρήθηκε ούτε με κίτρινη.\nΣτο ματς που του δόθηκε ένα πέναλτι – σκάνδαλο, αφού φαίνεται καθαρά πως στο μαρκάρισμα του Ινσούα πάνω στον Πέλκα (που δεν έπρεπε να βρίσκεται στο ματς), ο Αργεντινός βρίσκει καθαρά την μπάλα και στη συνέχεια ο Πέλκας (που δεν έπρεπε να βρίσκεται στο ματς) πέφτει στο έδαφος.\nΜε τον Ελβετό διαιτητή να δείχνει την άσπρη βούλα και όσους βρίσκονταν στο VAR να μην τον καλούν για να δει πως έχει κάνει λάθος.\nΣτο ματς που ο Βιεϊρίνια έπαιξε και πάλι βόλεϊ, αλλά ο διαιτητής έδειξε να συνεχιστεί κανονικά το παιχνίδι.\nΣτο ματς για το οποίο ο ίδιος ο Παναθηναϊκός έστειλε επιστολή στον Μέλο Περέιρα, ζητώντας να απαντήσει αν λειτουργούσε κανονικά το VAR. Ωστόσο ακόμα δεν έχει πάρει την παραμικρή απάντηση. Γιατί άραγε; Είναι μια σιωπή… ενοχής από τον Πορτογάλο; Θα έχει ενδιαφέρον να δούμε αν θα ορίσει διαιτητή της Elite την Τετάρτη, όπως ζήτησε στην ίδια επιστολή ο Παναθηναϊκός.\nΤι είπε, λοιπόν, ο… αμισθί Τάσος Κάκος; Αυτός ο πρώην διαιτητής, που πηγαίνει και ξημερώνεται στα στούντιο κάθε Κυριακή για το… καλό του ποδοσφαίρου, αφού κατά δήλωσή του δεν παίρνει ούτε ευρώ από το κανάλι του Ιβάν Σαββίδη;\nΕίπε πως ο Ινσούα έκανε πέναλτι. Εντάξει, ο άνθρωπος πιέστηκε λιγάκι από τους δημοσιογράφους που βρίσκονταν στη Θεσσαλονίκη. Θα το δείτε και στο βίντεο. Και ξεκίνησε να μιλάει ο Τάσος προσπαθώντας να κρατήσει την ψυχραιμία του. Ξέρετε πόσο δύσκολο είναι να μην πιστεύεις αυτό που λες, αλλά να προσπαθείς να φανείς πειστικός;\nΑνακάλυψε, λοιπόν, ο Τάσος επαφή στο γόνατο, πριν ο Ινσούα βρει την μπάλα. Περί ανακάλυψης πρόκειται, γιατί όπως φαίνεται από τη φάση, δεν υπάρχει καμία επαφή πριν ο Αργεντινός βρει την μπάλα. Βέβαια, έφερε και μια κάποια αμηχανία ο Κάκος σε όλους, γιατί πριν μιλήσει εκείνος, μας έλεγαν ότι ο Ινσούα έσπρωξε τον Πέλκα, μας έλεγαν πως έμεινε… ζωντανή η μπάλα (λες και η μπάλα είναι εφτάψυχο γατί), μας έλεγαν πως υπήρξε επαφή μετά. Γενικά, οι… αντιπρόεδροι του Εδεσσαϊκού της δημοσιογραφίας προσπαθούσαν να ανακαλύψουν ένα σωρό κουταμάρες για να δικαιολογήσουν τα αδικαιολόγητα. Και ήρθε ο Κάκος να βρει νέο αφήγημα.\nΣτο στούντιο, βέβαια, είναι και ένας άνθρωπος που ξέρει περισσότερη μπάλα απ’ όση ξέρουν όλοι οι υπόλοιποι μαζί. Δεν είναι και δύσκολο φυσικά να ξέρεις περισσότερη μπάλα από τον Σταυράκη τον Κ. (αν πετύχει μπάλα θα την πάει στο τμήμα για βόμβα), τον Κωστάκη τον Β. (δεν πρέπει να έχει κλοτσήσει στη ζωή του ούτε μπαλάκι του τένις) και τον Τάσο τον Κάκο, που έκανε καριέρα σαν διαιτητής με δημόσιες σχέσεις. Αλλά ρε παιδιά, κοτζάμ Βαζέχα έχετε εκεί, ακούστε τον και λίγο, δεν είναι κακό.\nΔείτε με ποιο τρόπο ο Κάκος προσπάθησε να βγάλει στραβούς όλους τους Έλληνες για να κάνει τα χατίρια του Σταυράκη, του Κωστάκη και του Ιβάν:\nΟ Ολυμπιακός τους έδειξε το φεγγάρι, οι Δικέφαλοι κοίταξαν το… δάχτυλο\nΤο κοινό «όχι» ΠΑΟΚ και ΑΕΚ έχει μόνο μια ανάγνωση.\nPRESSΑΚΙΑΣ - 01/04/2021 23:19


Η εγκυμονούσα, Ήβη Αδάμου και ο Μιχάλης Κουινέλης, πέταξαν μαζί στον αετό της Καθαράς Δευτέρας – Ρυθμός 89,3\nΗ εγκυμονούσα, Ήβη Αδάμου και ο Μιχάλης Κουινέλης, πέταξαν μαζί στον αετό της Καθαράς Δευτέρας\nΓονείς θα γίνουν σε λίγους μήνες, η Ήβη Αδάμου και ο Μιχάλης Κουινέλης! Το ερωτευμένο ζευγάρι το οποίο μοιράζεται την καθημερινότητά του εδώ και αρκετά χρόνια, ετοιμάζεται να μετακομίσει μόνιμα στην Αλεξανδρούπολη με τον τραγουδιστή να βρίσκεται ήδη εκεί.\n«Η βάση μας θα είναι στην Αλεξανδρούπολη. Είναι μία πολύ όμορφη πόλη για να μεγαλώσει ένα παιδί πιστεύω, που όλα είναι έτσι πιο ήρεμα, πιο ανθρώπινα», είχε δηλώσει η εγκυμονούσα τραγουδίστρια, μιλώντας στην κάμερα του Happy Day.\nΟ Μιχάλης και η Ήβη τίμησαν με τη σειρά του τα Κούλουμα, ενώ μαζί με την παρέα τους, πέταξαν τον χαρταετό στην παραλία της Αλεξανδρούπολης.\nΔείτε τις παρακάτω φωτογραφίες που δημοσίευσε το ζευγάρι στο Instagram…\nΘα γίνει μανούλα για τρίτη φορά και αυτή είναι η πρώτη φωτογραφία της με φουσκωμένη κοιλίτσα!\nEurovision 2018: Τραυματίστηκε στην πρόβα ο εκπρόσωπος της Τσεχίας – Στον… αέρα η συμμετοχή του!\nΓενέθλια για τη σύζυγο του Γιώργου Χρανιώτη – Δείτε την τούρτα της Γεωργίας Αβασκαντήρα


Από την ατομική ευθύνη στο φιλότιμο :: left.gr\n11:00 | 06.08.2020\nΚαθημερινά, όμως ανακοινώνεται τριψήφιος αριθμός κρουσμάτων και από αυτά που λένε οι ειδικοί αλλά περισσότερο από αυτά που καταλαβαίνουμε, αλλά δεν λένε, η κατάσταση θα χειροτερέψει. Βέβαια όπως πάντα η κυβέρνηση έχει στοχοποιήσει τους απείθαρχους και είναι έτοιμη για απόδοση ευθυνών. Στην πρώτη φάση της πανδημίας-την εύκολη για την κυβέρνηση-μιλούσαν για ατομική ευθύνη, την οποία επιδείξαμε με το παραπάνω. Τότε η κυβέρνηση και ο ίδιος ο πρωθυπουργός διαφημίζονταν ως το παράδειγμα του πλανήτη για τους άψογους χειρισμούς τους. Τότε για να θυμηθούμε, την μια βδομάδα –ανάλογα με το απόθεμα και τους εισαγωγείς-χρειάζονταν η μάσκα και την άλλη μπορεί να έκανε και κακό στους μη νοσούντες. Τότε τα διαγνωστικά test κόστιζαν ή τα νοσοκομεία δεν είχαν επαρκή αντιδραστήρια και τα test γίνονταν κατ ελάχιστον. Ίσως ένας λόγος που δεν ανακοινώνονταν τα πραγματικά κρούσματα να ήταν αυτός και κάπως έτσι, ενώ την πρωτομαγιά ήμασταν κλεισμένοι, γίνονταν έλεγχοι και έπεφταν πρόστιμα σε 3 μέρες άλλαξαν όλα ,βγήκαμε έξω ,άνοιξαν σταδιακά όλες οι επιχειρήσεις και επήλθε αυτομάτως η κανονικότητα που ήθελε η κυβέρνηση τότε να έχουμε. Για κάποιο διάστημα, ξεχάστηκε από όλους η πανδημία σαν να μην υπήρξε και τα καλοταισμένα κανάλια μας διαφήμιζαν τις παραλίες γεμάτες κόσμο και την καλοκαιρινή ζωή στην Ασφαλή Ελλάδα που πετούσε.\nΕν μέσω, όμως ζέστης που θα εξαφάνιζε τον υιό ,εκτινάσσεται η έξαρση των κρουσμάτων. Στην αρχή αιτία ήταν τα πανηγύρια, ακολουθούν οι γάμοι και τα βαφτίσια ,πάντα οι ατίθασοι νέοι που δεν συμμορφώνονται και συνωστίζονται στα μπαρ –θυμόμαστε ότι δεν θα άνοιγαν το καλοκαίρι οι εσωτερικοί χώροι- και τα υπαίθρια γλέντια. Αντίδοτο στην έξαρση η μάσκα, μάσκα παντού. Ανοίγουν όμως τα σύνορα και οι πτήσεις εξωτερικού, μεγαλώνει η πληρότητα των πλοίων-όταν είχε επιβληθεί η μάσκα-και στην εκκλησία ακόμη παρέμενε η σύσταση η οποία με βαριά καρδιά έγινε επιβολή(;).\nΔεν φθάνουν όμως όλα αυτά που θέτουν σε κίνδυνο την δημόσια υγεία αλλά είναι πρόκληση ότι για να καλύψουν την δική τους ανευθυνότητα ,επιστρέφουν ξανά στην δική μας ευθύνη και ξαφνικά ο πρωθυπουργός θυμήθηκε το φιλότιμο μας. Όταν φθάνει να γίνεται επίκληση στο φιλότιμο-θυμίζει έντονα την ελληνική ταινία του 64,<<Υπάρχει και φιλότιμο>>-,αποδέχεται την αποτυχία του και περιμένει από τους πολίτες να σώσουν την κατάσταση. Στο μεταξύ βέβαια στα ψιλά ακούστηκε, ότι πάλι θα παίξουν σποτάκια στα κανάλια και από την άλλη ,όλοι εμείς πληρώνουμε καθημερινά για τις μάσκες που θέλει τώρα η κυβέρνηση να φοράμε παντού, που θα έπρεπε να τις δίνει δωρεάν ως μέσο προστασίας της δημόσιας υγείας.\nΌχι και όλα από τους πολίτες, μάσκες ,πρόστιμα, οικονομική ασφυξία, ατομική ευθύνη και πολύ φιλότιμο. Οι πολίτες περιμένουν από την κυβέρνηση να χειριστεί επαρκώς την κατάσταση, δεν αρκούν τα ευχολόγια και τα λιβανιστήρια των ΜΜΕ, γιατί η ευθύνη δεν είναι μόνο δική μας, όπως θέλει η κυβέρνηση να παρουσιάσει .Αρκετά, με τη δημόσια υγεία δεν παίζουμε και οι κυβερνώντες οφείλουν να αντιληφθούν πλήρως τις ευθύνες τους, πριν να είναι αργά. Μπορεί όμως τελικά σε αυτή την άριστη κυβέρνηση να βρήκαν και το φάρμακο του κορωνοϊού: ΦΙΛΟΤΙΜΟ. Έλυσαν το πρόβλημα!


τέχνες PLUS - Phone Home: Τι σημαίνει να αφήνεις το σπίτι και την πόλη σου;\nPhone Home: Τι σημαίνει να αφήνεις το σπίτι και την πόλη σου;\nΜια τριεθνής παράσταση με ιστορίες ανθρώπων που άφησαν τα σπίτια τους αναζητώντας νέα σε άλλες πόλεις και χώρες.\nΠόσο εύκολα μπορεί να ανατραπεί ολόκληρη η ζωή σου σε μία στιγμή; Τι σημαίνει να εγκαταλείπεις το σπίτι σου για να φτιάξεις ένα καινούριο σε μια άλλη πόλη, σε μια άλλη χώρα; Πώς διαμορφώνεται η επικοινωνία με τους δικούς σου ανθρώπους που αφήνεις πίσω; Ιστορίες προσφύγων και οικονομικών μεταναστών συναντούν ιστορίες ανθρώπων της διπλανής πόρτας που αποφάσισαν να αφήσουν το σπίτι τους αναζητώντας μια νέα ζωή μακριά από την πόλη στην οποία γεννήθηκαν.\nΤο «Phone Home», που θα παρουσιαστεί για δέκα μόνο παραστάσεις στο Θέατρο Σφενδόνη, από τις 19 μέχρι τις 30 Οκτωβρίου, είναι ένα από τα πιο ενδιαφέροντα θεατρικά project της φετινής σεζόν. Όχι μόνο λόγω της θεματολογίας του, αλλά κυρίως εξαιτίας της φόρμας του. Πρόκειται για μια τριεθνή συμπαραγωγή, που θα παίζεται ταυτόχρονα σε Αθήνα, Μόναχο και Λονδίνο, με τις τρεις παραστάσεις να διαπλέκονται μέσα από ζωντανές συνδέσεις μέσω skype. Τρεις χώρες, τρεις πόλεις, τρεις σκηνοθέτες και τρεις θίασοι ενώνουν τις δυνάμεις τους καταργώντας σύνορα και προκαταλήψεις σε ένα αδιανόητα δύσκολο από τεχνικής άποψης και θεατρικά πρωτόγνωρο εγχείρημα, που θέλει την ίδια παράσταση (με μικρές αλλαγές) να παίζεται με απόλυτο συγχρονισμό σε τρία διαφορετικά σημεία, σε διαφορετικές γλώσσες, με διαφορετικούς ηθοποιούς που θα επικοινωνούν μεταξύ τους σε συγκεκριμένες στιγμές μέσω skype.\nΟ Γιάννης Καλαβριανός και η Εταιρεία Θεάτρου Sforaris από την Ελλάδα, ο Michael Sommer και ο θίασος Pathos München από τη Γερμανία και ο Τom Mansfield και το Upstart Theatre από την Αγγλία φτιάχνουν από κοινού μια παράσταση με επίκεντρο τον άνθρωπο και την έννοια του σπιτιού, με ό,τι αυτή περιλαμβάνει. Μια παράσταση που «κάνει το επείγον της αναχώρησης πολύ προσωπικό. Η συνθήκη τού δεν έχεις σπίτι για οποιονδήποτε λόγο είναι κάτι που μπορεί να σε αφορά. Μπορεί να είσαι εσύ».\nΠριν από λίγες μέρες συνάντησα τον Γιάννη Καλαβριανό και τους ηθοποιούς της ελληνικής ομάδας, Γιώργο Γλάστρα, Αλεξία Μπεζίκη, Χριστίνα Μαξούρη, Στέφη Πουλοπούλου και Κώστα Συλβέστρο, στο Θέατρο Σφενδόνη. Ο Γιάννης είναι από τους σκηνοθέτες που εμπιστεύομαι με τυφλά μάτια. Μπορώ να ταυτιστώ συναισθηματικά με τον τρόπο που γράφει, σκηνοθετεί, κάνει θέατρο. Με συγκινεί, με την ετυμολογική σημασία της λέξης. Η ομάδα των ηθοποιών του στο «Phone Home» είναι όλοι χαρισματικά πλάσματα. Παρακολουθώντας λίγο την πρόβα τους υποσχέθηκα στον εαυτό μου ότι αυτή την παράσταση δεν θα τη χάσω με τίποτα.\nΓιάννης: Η αρχική ιδέα ήταν τελείως διαφορετική. Ο Γερμανός σκηνοθέτης και δραματουργός Michael Sommer έψαχνε να βρει έναν Έλληνα σκηνοθέτη για να κάνουν μια παράσταση με αφορμή την κρίση των ελληνογερμανικών σχέσεων. Με βρήκε, συμφωνήσαμε ότι μπορούμε να συνεργαστούμε και αρχίσαμε να σκεφτόμαστε με ποιο τρόπο. Διαπιστώσαμε ότι μπορεί τα τελευταία χρόνια οι σχέσεις μας να περνούν κρίση λόγω Μνημονίων, αλλά μέσα στους αιώνες η Ελλάδα και η Γερμανία έχουν αναπτύξει πολύ ισχυρούς δεσμούς. Όλη η γερμανική φιλοσοφία βασίζεται στην αρχαία ελληνική γραμματεία, πολλοί Έλληνες μετανάστες ζουν στη Γερμανία, χιλιάδες Γερμανοί έχουν σπίτια στην Ελλάδα… Κάπως έτσι είπαμε να κάνουμε κάτι σχετικό με τους Έλληνες που ζουν στη Γερμανία και το χρονικό της μετεγκατάστασής τους. Όμως στη συνέχεια σκεφτήκαμε ότι και σήμερα πολλοί Έλληνες θέλουν να φύγουν να δουλέψουν στη Γερμανία, όπως επίσης και ότι το μεγάλο κύμα των προσφύγων περνούν από την Ελλάδα για να καταλήξουν στη Γερμανία. Μια ακόμα ιδέα έπεσε τότε στο τραπέζι: Να κάνουμε μια παράσταση για το ταξίδι κάποιων ανθρώπων που περνούν από κάπου για να φτάσουν στη Γερμανία. Σε πρώτη φάση ήρθαμε σε επικοινωνία με θιάσους από χώρες προέλευσης, όπως το Μαρόκο, η Τυνησία, η Παλαιστίνη, όμως η συνεργασία δεν ευδοκίμησε, προφανώς γιατί οι άνθρωποι είχαν στο μυαλό τους πιο σημαντικά πράγματα. Αλλάξαμε λοιπόν ξανά την ιδέα και αποφασίσαμε να κρατήσουμε το concept που θέλει την Ελλάδα ως πύλη εισόδου και τη Γερμανία ως τελικό προορισμό, αλλά σε αυτό προσθέσαμε και την εμπειρία μιας χώρας που έχει βιώσει την ενσωμάτωση ξένων. Το Λονδίνο είναι μια χαρακτηριστική πολυεθνική ευρωπαϊκή μητρόπολη. Βρήκαμε το Upstart Theatre από την Αγγλία και αρχίσαμε να συσκεπτόμαστε πάνω σε μια παράσταση που θα εστίαζε στην έννοια του σπιτιού και του τι σημαίνει να αφήνεις ένα σπίτι και να φτιάχνεις ένα καινούργιο. Κάναμε τρεις θιάσους, που ο καθένας αποτελείται από ένα σκηνοθέτη, ένα δραματουργό και το υπόλοιπο team συνεργατών και αρχίσαμε να συγκεντρώνουμε ιστορίες ανθρώπων που βρέθηκαν το συγκεκριμένο χρονικό διάστημα στις πόλεις μας, αλλά δεν προέρχονται από αυτές.\nΓιάννης: Της δημιουργίας του κειμένου και της έναρξης των προβών προηγήθηκαν μια σειρά από θεατρικά εργαστήρια. Θέλαμε να εντάξουμε στην παράσταση και ιστορίες προσφύγων. Για να έρθουμε σε επαφή μαζί τους απευθυνθήκαμε σε ανθρώπους που είχαν ήδη σχετική εμπειρία. Μιλήσαμε με τη Γιολάντα Μαρκοπούλου και το Συνεργείο, που έχει κάνει σχετικές παραστάσεις, πήγαμε στο Στέκι Μεταναστών, στα Ασυνόδευτα Ανήλικα, στην Οργάνωση Faros και τους ζητήσαμε να συνεργαστούν. Διοργανώσαμε μια σειρά από θεατρικές συναντήσεις, δωρεάν για όποιον ήθελε. Έρχονταν όσοι ήθελαν κάθε εβδομάδα, δεν ήταν υποχρεωτική η παρουσία. Αν έβγαιναν μέσα από αυτά και ιστορίες, τις κρατούσαμε, αλλά το ζητούμενό μας δεν ήταν να προσωποποιήσουμε τα πράγματα. Αυτά τα εργαστήρια πραγματοποιήθηκαν ταυτόχρονα και στις τρεις χώρες και διήρκεσαν τέσσερις μήνες.\nΑλεξία: Ήταν μια ομάδα που δεν αποτελούνταν μόνο από μετανάστες. Ορισμένοι ήταν πρόσφυγες, κάποιοι οικονομικοί μετανάστες, δύο κορίτσια ήταν από τη Γαλλία… Η μία είχε έρθει για σπουδές και η άλλη για προσωπικούς λόγους. Θέλω να πω ότι η σύνθεση της ομάδας ήταν πολύ ετερόκλητη. Έβλεπες τόσο διαφορετικό κόσμο από διαφορετικά μέρη, που ήρθαν σε αυτή τη χώρα για τόσο διαφορετικούς λόγους, και συνειδητοποιούσες ότι, όταν βρίσκεις τον τρόπο να επικοινωνήσεις με τον άλλο, δεν έχει καμία σημασία οποιοδήποτε background. Όταν βρίσκεις αυτόν το μικρό πυρήνα μέσα από τον οποίο μπορείς να συνδεθείς με τον άλλο, σου φαίνεται σαν να έχετε μεγαλώσει στο ίδιο μέρος και έχετε τις ίδιες προσλαμβάνουσες, κάτι που φυσικά δεν ισχύει.\nΓιάννης: Στα εργαστήρια συναντήσαμε ανθρώπους που κυριολεκτικά η ζωή τους άλλαξε μέσα σε μία μέρα. Ας πούμε, ένας Αφγανός μας είπε ότι ζούσε στο Αφγανιστάν, είχε σχέση με μια γυναίκα, δεν ήξερε ότι αυτή ήταν παντρεμένη και το έμαθε από την ξαδέλφη της, η οποία του είπε ότι έχει μάθει για τη σχέση τους ο άντρας της και ότι τον κυνηγούσε η θρησκευτική αστυνομία. Τι σήμαινε αυτό; Ότι, αν τον εντόπιζαν, θα άνοιγαν ένα λάκκο και θα τον έθαβαν. Έτσι αυτός σε μία μέρα έφυγε από το Αφγανιστάν και δεν ξαναγύρισε ποτέ. Αυτές λοιπόν οι ιστορίες, μαζί με όλα αυτά που βλέπουμε γύρω μας κάθε μέρα, σε αναγκάζουν να χαλαρώσεις λίγο και να συνειδητοποιήσεις ότι ανά πάσα στιγμή μπορεί να γίνει μια δομική αλλαγή και στη δική σου ζωή. Και, παρ’ όλα αυτά, τίποτα δεν τελειώνει…\nΓιάννης: Την άνοιξη του 2016 συναντηθήκαμε σκηνοθέτες και δραματουργοί στο Μόναχο, βάλαμε κάτω όλες τις ιστορίες, κάναμε μια πρώτη επιλογή και αρχίσαμε να τις αναπτύσσουμε και να τις γράφουμε με την προϋπόθεση να τονίσουμε σε αυτές δραματουργικά την επικοινωνία. Μέσα από τη συγκεκριμένη συνεργασία αποδείχθηκε ότι είμαστε πολύ διαφορετικοί ως λαοί και στη λειτουργία και στην εκπαίδευση και στην αισθητική. Πολλές ιστορίες που εμείς θεωρούσαμε ότι ήταν συγκλονιστικές στους Γερμανούς δεν έλεγαν τίποτα. Ή πολλές ιστορίες που για εμάς και τους Γερμανούς ήταν απαραίτητες για τους Άγγλους, που ζουν στο εξωτικό νησί τους, ήταν αδιάφορες. Το παρελθόν σου και το παρόν σου, όπως έχουν δομηθεί, υπαγορεύουν έναν τρόπο συμπεριφοράς και δουλειάς που είναι ξεχωριστός. Έπρεπε λοιπόν να βρούμε τον κοινό τόπο, γιατί συμφωνήσαμε εξαρχής ότι όλες οι αποφάσεις θα λαμβάνονταν ομόφωνα. Αναγκαστικά στην πορεία χρειάστηκε να γίνουν και υποχωρήσεις. Έχουν προστεθεί και κείμενα που εγώ δεν θα τα έβαζα. Ή στιγμές της παράστασης που εγώ δεν θα τις σκηνοθετούσα έτσι. Εμπιστευθήκαμε όμως τη φόρα που έχει όλο αυτό το project, το ότι δεν είναι όλα τόσο τακτοποιημένα και ότι πρέπει ο θεατής να συνδέσει λίγο και μόνος του τα πράγματα στο κεφάλι του. Θεωρήσαμε ενδιαφέρουσα αυτή τη συνάντηση διαφορετικών νοοτροπιών. Οι Γερμανοί, ας πούμε, γενικά ως λαός –κάτι που αντικατοπτρίζεται και στο θέατρό τους– έχουν ένα ζήτημα με τη διαχείριση του συναισθήματος. Οτιδήποτε πήγαινε να προκαλέσει στους ηθοποιούς και στους θεατές κάτι μέσα τους απορριπτόταν. Αυτό δεν μπορούσα να το καταλάβω. Όπως επίσης είχαν τεράστιο θέμα με ένα κομμάτι που είχαμε βάλει με «λόγους μίσους», από πολιτικούς λόγους μέχρι μηνύματα μίσους στο facebook. Ήταν το μεγάλο τους ταμπού. Τους φαινόταν πολύ προκλητικό. Αντιθέτως θεωρούσαν εξαιρετικά ευφυές το να υπάρχουν ξενοφοβικά αστεία. Όλα αυτά αποκάλυπταν κάποιες διαφορές νοοτροπίας, τις οποίες είχε πολύ ενδιαφέρον να εντοπίσεις και να ψάξεις. Εντέλει ήρθαμε και οι τρεις πιο κοντά. Είναι πάντα κέρδος, άσχετα από το αν σου παίρνει παραπάνω χρόνο για να συνεννοηθείς, το να βρίσκεσαι με ανθρώπους διαφορετικής νοοτροπίας. Αναγκάζεσαι να στροφάρεις. Όταν δουλεύεις σε ένα πλαίσιο απόλυτης ασφάλειας και σταθερότητας, μπορεί χωρίς να το καταλάβεις να μπαίνεις σε ένα ρελαντί. Αυτό δεν σου κάνει καλό από άποψη δημιουργικότητας.\nΗ Σύρια κολυμβήτρια και άλλες ιστορίες\nΚώστας: Εμένα προσωπικά με συγκινεί πολύ η ιστορία μιας Σύριας κολυμβήτριας, η οποία ουσιαστικά ξεκινά να περάσει από τις ακτές της Τουρκίας στη Μυτιλήνη και, κάνοντας κολυμπώντας όλη αυτή τη διαδρομή, φαντάζεται ότι συμμετέχει στους Ολυμπιακούς Αγώνες και κερδίζει το χρυσό μετάλλιο.\nΧριστίνα: Ντοπάρει με αυτό τον τρόπο τον εαυτό της. Ουσιαστικά, βλέποντας πως η βάρκα με τους πρόσφυγες αρχίζει να βουλιάζει, πέφτει στο νερό μαζί με άλλους τρεις και τραβά τη βάρκα προς τη στεριά. Η κοπέλα αυτή στη συνέχεια συμμετείχε στους Ολυμπιακούς Αγώνες με την ομάδα των προσφύγων και πήρε πραγματικά το χρυσό μετάλλιο.\nΓιάννης: Δεν μας ενδιέφερε να πούμε τις ιστορίες αυτούσιες. Δεν κάνουμε ντοκιμαντέρ. Αναγκαστικά υπήρξε μια επεξεργασία των ιστοριών. Οι ιστορίες προέκυψαν από τα εργαστήρια, από συναντήσεις, από τις εφημερίδες. Ιστορίες που λαμβάνουν σε καθεμία από τις τρεις χώρες που συμμετέχουν στο project. Υπάρχει, ας πούμε, μια ιστορία που βασίζεται σε αληθινό περαστικό στην Αγγλία. Σύμφωνα με ένα νόμο στη Μεγάλη Βρετανία, αν σε ένα παντρεμένο ζευγάρι ο ένας από τους δύο συζύγους κατάγεται από χώρα εκτός ΕΕ, πρέπει το ζευγάρι να βγάζει 18.600 λίρες το χρόνο προκειμένου να μπορούν να συνεχίσουν να ζουν μαζί. Αν δεν κερδίζουν αυτά τα χρήματα, τότε πρέπει να χωρίσουν και ο ένας από τους δύο να φύγει από τη χώρα.\nΑλεξία: Επίσης υπάρχει μια ιστορία που έχει γραφτεί από την ελληνική ομάδα και περιλαμβάνει οδηγίες προς τους κατοίκους της πρωτεύουσας σε περίπτωση που πρέπει επειγόντως να εκκενωθεί η Αθήνα. Αυτό είναι λίγο σοκαριστικό. Δεν είναι πραγματική ιστορία, αλλά εν δυνάμει θα μπορούσε να είναι.\nΣτέφη: Το σημαντικότερο νομίζω σε αυτή την παράσταση είναι ότι κάνει το επείγον της αναχώρησης πολύ προσωπικό. Μέσα από τις συγκεκριμένες ιστορίες συνειδητοποιείς ότι όλο αυτό είναι πιθανό να συμβεί και σε σένα. Η συνθήκη τού δεν έχεις σπίτι για οποιονδήποτε λόγο είναι κάτι που μπορεί να σε αφορά. Μπορεί να είσαι εσύ. Εύκολα. Αναγνωρίζεις μέσα από τις ιστορίες στοιχεία κανονικών ανθρώπων όπως εγώ και εσύ.\nΑλεξία: Ωστόσο σε κάποιες ιστορίες δεν γίνεται διαχείριση του ζητήματος του ανθρώπινου πόνου λόγω αναγκαστικής μετακίνησης. Υπάρχει, ας πούμε, ένας Γερμανός που δουλεύει στην Ελλάδα, η κοπέλα του είναι στη Γερμανία, οι γονείς του στην Αγγλία, η εκδότριά του είναι Γερμανίδα και πρέπει να το διαχειριστεί όλο αυτό σε επίπεδο επικοινωνίας. Αυτό είναι κάτι που μπορεί να συμβεί στον καθένα.\nΗ προσωπική σύνδεση\nΚώστας: Εγώ ήρθα για σπουδές στην Αθήνα από την Κύπρο, οπότε δεν άλλαξα απλώς σπίτι, αλλά και χώρα. Μετά άλλαξα εφτά σπίτια στην Αθήνα, τον τελευταίο χρόνο ήμουν στην Κύπρο και τώρα ξανά στην Αθήνα. Πλέον μιλάω με τη μαμά μου μέσω skype και όχι στο τηλέφωνο όπως τα προηγούμενα χρόνια. Τώρα πια η μαμά μου έχει iPad. Υπάρχει μάλιστα και μια σκηνή στο έργο που κάνω ένα γιο που μιλάει με τη μητέρα του στο skype για πολύ διαφορετικούς λόγους φυσικά.\nΣτέφη: Η απομάκρυνση από τη γονική εστία είναι κάτι που όλοι το έχουμε βιώσει. Είναι όμως άλλο να ξέρεις ότι δεν μπορείς να ξαναγυρίσεις σε αυτή και άλλο να μπορείς να επιστρέψεις σε αυτή ή τέλος πάντων σε κάτι που αναγνωρίζεις ως σπίτι. Από αυτή την άποψη εγώ νιώθω ότι παρατηρώ τη θεματική της παράστασης. Δεν μπορώ να ταυτιστώ βιωματικά με αυτή.\nΑλεξία: Εγώ το σκέφτομαι από άλλη σκοπιά. Η παράσταση εστιάζει στο κομμάτι της δυσκολίας στην επικοινωνία είτε για τεχνικούς είτε για προσωπικούς λόγους. Οι δυσκολίες στην επικοινωνία από την αντίστροφη πλευρά μπορεί να αποτελέσουν το πρώτο βήμα για να συντελεστεί αυτή η απομάκρυνση από ό,τι ο καθένας θεωρεί σπίτι. Μέσα από αυτό το πρίσμα αισθάνομαι ότι ταυτίζομαι και εγώ.\nΧριστίνα: Εγώ με την οικογένειά μου μεγάλωσα στο Πόρτο Ράφτη. Εκεί τη δεκαετία του ’90 ζούσαν πολλοί Αλβανοί μετανάστες. Θυμάμαι κάθε πρωί να περιμένουν κατά δεκάδες να περάσει κάποιος να τους πάρει για μεροκάματο. Ένας από αυτούς ήταν ο Μικέλι, που τον πήρε ο πατέρας μου και έγινε ο γιος του ουσιαστικά. Ήταν 14-15 χρονών τότε. Μετά έκανε τη δική του οικογένεια, έγινε ένας φοβερός μάστορας, τώρα πια έχει γυρίσει στην Αλβανία και έχει με τον πατέρα μου μια σχέση ζωής. Αυτό με έναν τρόπο με συνδέει με την παράσταση.\nΓιώργος: Η δική μου εμπειρία απομάκρυνσης είναι πρώτα από το σπίτι, μετά από την πόλη στην οποία γεννήθηκα, μετά από τη χώρα και μετά από την ήπειρο όπου γεννήθηκα. Όλα αυτά για λόγους σπουδών. Έζησα χρόνια στο εξωτερικό. Όταν φτάσω στο φεγγάρι, θα σας ενημερώσω.\nΣτέφη: Για μένα σπίτι είναι το μέρος στο οποίο μπορώ να κοιμάμαι με ασφάλεια.\nΑλεξία: Για μένα είναι το μέρος όπου η μνήμη μου λειτουργεί, όπου έχω δημιουργήσει αναμνήσεις.\nΧριστίνα: Για μένα είναι ένας χώρος ή οι άνθρωποι, με τους οποίους μπορώ να νιώσω άνετα και ζεστά. Να ησυχάσω.\nΚώστας: Εγώ θα χρησιμοποιήσω μια φράση που υπήρχε μέσα στο κείμενο και παρέμεινε ελαφρώς παραλλαγμένη: «Σπίτι είναι εκεί που είσαι καλοδεχούμενος».\nΓιώργος: Ναι, πια έχει γίνει: «Σπίτι είναι εκεί που σε δέχονται». Με εκφράζει κι εμένα αυτό.\nΓιάννης: Εγώ το σπίτι το συνδέω με την οικογένεια. Μου αρέσει που έχω ένα σημείο αναφοράς. Αυτή είναι η σταθερά μου. Εγώ γενικά έχω ένα θέμα με τις αλλαγές. Δεν μπορώ τις μεγάλες αλλαγές στη ζωή μου, γι’ αυτό και δεν έφυγα ποτέ να σπουδάσω ή να δουλέψω στο εξωτερικό. Όταν τελείωσα το Τμήμα Θεάτρου στη Θεσσαλονίκη, με το ζόρι ήρθα στην Αθήνα. Δεν είχα αυτή την ευχέρεια να αφήνω σπίτια, μέρη, ανθρώπους. Δυσκολεύομαι πολύ. Ζω σε ένα σπίτι στην Αθήνα από το οποίο προφανώς θα έπρεπε να έχω μετακομίσει εδώ και καιρό, αλλά δεν το έχω κάνει. Μάλλον είναι ένα είδος συναισθηματικής ασφάλειας στο πίσω μέρος του μυαλού μου.\nΣημείωση: Η κάθε παράσταση του «Phone Home» θα βιντεοσκοπείται και θα ανεβαίνει με live streaming online. Θα μπορεί επομένως κάποιος να μπει στο ίντερνετ και να δει live όποια από τις τρεις παραστάσεις επιθυμεί. Με αυτό τον τρόπο μπορεί ένας θεατρόφιλος να δει και τις τρεις παραστάσεις (ελληνική, γερμανική και αγγλική) και το πώς αυτές διαπλέκονται μέσα σε τρεις διαφορετικές μέρες από το σπίτι του.


Ένωση Ελλήνων Χημικών σε Τσίπρα: Τα δακρυγόνα είναι χημικά όπλα, μπορούν ακόμα και να σκοτώσουν - CNN.gr\nΤρίτη, 22 Ιανουαρίου 2019 19:23\nΝα αποσύρει τα επικίνδυνα χημικά, όπως τα χαρακτηρίζει, ζητά η Ένωση Ελλήνων Χημικών από τον Αλέξη Τσίπρα. Με επιστολή προς τον πρωθυπουργό εξηγεί γιατί και πώς μπορεί η χρήση δακρυγόνου να οδηγήσει σε θάνατο, ενώ υπενθυμίζει τις παλαιότερες δεσμεύσεις Υπουργών Προστασίας του Πολίτη για εξάλειψη της χρήσης τους σε ευρείας κλίμακας επιχειρήσεις. «Δεσμεύσεις που παρέμειναν ανενεργές» όπως τονίζεται χαρακτηριστικά.\nΗ Ένωση αναγνωρίζει την δυσκολία να αντιμετωπίσει η αστυνομία βίαιους διαδηλωτές αλλά ζητά να βρεθούν διαφορετικοί τρόποι.\nΗ Ένωση Ελλήνων Χημικών που αποτελεί και σύμβουλο του Κράτους αναφέρεται λεπτομερώς στο πως το δακρυγόνο μπορεί να οδηγήσει στον θάνατο. Εξηγεί πως περιέχει τη χημική ουσία CS (ορθο-χλωροβενζιλίδινομαλονονιτρίλιο) η οποία λογίζεται ως χημικό όπλο. Η χημική ουσία CS εμφανίζει τοξικότητα εφόσον ριχτεί από μικρή απόσταση- λιγότερο από πέντε μέτρα- στο πρόσωπο ανθρώπων και μέσα σε κλειστό χώρο. Το CS προκαλεί αναπνευστικά προβλήματα και ερεθισμό των ματιών. Μπορεί επίσης, να οδηγήσει σε διάτρηση του στομάχου, αφού εισέρχεται στο πεπτικό σύστημα. Το CS - κυρίως σε μεγάλες συγκεντρώσεις - μπορεί να προκαλέσει πνευμονικό οίδημα ή ακόμη και οξεία αναπνευστική ανεπάρκεια.\n«Ιστορικά, θα θέλαμε να αναφέρουμε επίσης ότι η χρήση των αερίων CS και CN, βασικότερων συστατικών των σύγχρονων ‘’δακρυγόνων’’, από τις ΗΠΑ στον πόλεμο του Βιετνάμ ανάγκασε τον ΟΗΕ να καταλήξει στην Απόφαση 2603/16-12-1969, σύμφωνα με την οποία, μεταξύ άλλων, ‘’καλούνται τα κράτη-μέλη να κάνουν σαφή δήλωση, ότι η απαγόρευση, που περιλαμβάνεται στο Πρωτόκολλο της Γενεύης να έχει εφαρμογή στην πολεμική χρήση όλων των χημικών, βακτηριολογικών και βιολογικών ουσιών (συμπεριλαμβανομένων των δακρυγόνων και άλλων βλαπτικών ουσιών), όσων υφίστανται σήμερα και όσων μπορεί να αναπτυχθούν στο μέλλον. Επίσης, βάσει της Σύμβασης του Παρισιού (1993), η οποία έχει κυρωθεί και από την Ελλάδα, η παραγωγή των χημικών ουσιών για στρατιωτικούς σκοπούς έχει απαγορευθεί» σημειώνεται στην επιστολή.\nΣύμφωνα πάντα με τα όσα αναφέρει η Ένωση της προς τον πρωθυπουργό, η χρήση δακρυγόνων για τη διάλυση πλήθους εγκυμονεί μεγάλους κινδύνους καθώς οι επιπτώσεις δεν περιορίζονται στο σημείο εφαρμογής και χρήσης και στους δεχόμενους τη ρίψη εμπλεκόμενους. Η χρήση σε αστικές περιοχές που χαρακτηρίζονται από κλειστά «μικροπεριβάλλοντα»- micro environments, προκαλεί τη συσσώρευση των παραπάνω τοξικών χημικών ουσιών στο ευρύτερο αστικό πολεοδομικό συγκρότημα. Εφόσον, οι μετεωρολογικές συνθήκες δύναται να ευνοήσουν την πολύωρη παραμονή στα χαμηλά επίπεδα της ατμόσφαιρας των τοξικών χημικών ενώσεων σε επίπεδα συγκεντρώσεων ικανών να επιφέρουν τα ίδια συμπτώματα.\n«Σας παρακαλούμε, σκεπτόμενος τις σοβαρές επιπτώσεις στη δημόσια υγεία, να αποφασίσετε την απόσυρση των επικίνδυνων χημικών, που επιβαρύνουν για πολλές ημέρες την ατμόσφαιρα του αστικού περιβάλλοντος, υποβαθμίζοντας την ποιότητα ζωής των κατοίκων εν γένει…» συμπληρώνεται.\nΕΛΛΑΔΑ\t· ΑΛΕΞΗΣ ΤΣΙΠΡΑΣ\t· ΔΑΚΡΥΓΟΝΑ\t· ΧΡΗΣΗ ΔΑΚΡΥΓΟΝΩΝ\t· ΠΑΡΕΝΕΡΓΕΙΕΣ ΑΠΟ ΔΑΚΡΥΓΟΝΑ\t· ΕΠΙΘΕΣΗ ΜΕ ΧΗΜΙΚΑ


Σκέψεις... I - Σελίδα 326 • Chat and fun!\nΤο Chat and fun! είναι μια από τις μεγαλύτερες ελληνικές διαδικτυακές κοινότητες με 68,646 μέλη και 2,466,430 μηνύματα σε 78,296 θέματα. Αυτή τη στιγμή μαζί με εσάς απολαμβάνουν το Chat and fun! άλλα 186 άτομα.\nO Bill έγραψε: στις 19:51, 04-03-08:\nθελω να παω πατρα!!!!!!!\nΘελω να παω Αθήνα!\nH Neraida Twisted Mind... έγραψε: στις 19:58, 04-03-08:\nH Phoebe , call me Snake, έγραψε: στις 20:40, 04-03-08:\nΤο έφτιαξα, το έφτιαξα, το έφτιαξααααααααααα!!!!!!!!!\nO Bill έγραψε: στις 20:43, 04-03-08:\nΜα δεν ειναι αστερι;\nH Phoebe , call me Snake, έγραψε: στις 20:48, 04-03-08:\nΤελικά έχω τον καλύτερο συνάδελφο!!!\nO Γιώργος Hunt or be Hunted. έγραψε: στις 15:30, 05-03-08:\nH Neraida Twisted Mind... έγραψε: στις 18:17, 05-03-08:\n...όχι τόσο καλές....\nH Kakerlak μας γράφει με ένα αμαρετάκι δίπλα της έγραψε: στις 18:27, 05-03-08:\nπού θα την βρω την καταραμένη την κατσαρίδα τώρα??????\nH Chimera In the deathcar έγραψε: στις 18:31, 05-03-08:\nΔουλειά, δουλειά, δουλειά ...\nH viki_thess έγραψε: στις 19:10, 05-03-08:\nH viki_thess έγραψε: στις 22:58, 05-03-08:\nμακαρι να μην ειναι κατι σοβαρο\nO borat ΖΟΡΤ έγραψε: στις 01:18, 06-03-08:\nH fantasmenos γεννημένος να λέει σοφά πράγματα έγραψε: στις 03:13, 06-03-08:\nH Ηρώ πλέκει μενεξέδες και έγραψε: στις 03:52, 06-03-08:\nH Chimera In the deathcar έγραψε: στις 04:12, 06-03-08:\nΜέσα στο μυαλό μου είσαι !\nH Phoebe , call me Snake, έγραψε: στις 09:53, 06-03-08:\n2 μέρες μόνο!!!!!!!!!\nH Γίδι υπό τις διαταγές της Μπριάμ έγραψε: στις 10:01, 06-03-08:\nH Hakuna Matata έγραψε: στις 10:23, 06-03-08:\nΜα δεν ειναι λυπηρο, τοσοι ανθρωποι καποτε ηταν μερος της ζωης σου, της ημερας σου, της σκεψης σου.. Και τωρα.. τιποτα.\nResident Evil, Chimera\nH Γίδι υπό τις διαταγές της Μπριάμ έγραψε: στις 10:33, 06-03-08:\nΑχ, ξαναπές το... μόνιμη σκέψη μου τους τελευταίους μήνες...\nH cosette έγραψε: στις 19:49, 06-03-08:\nΚαι δική μου, ειδικά τον τελευταίο χρόνο...


Αλμυρά κέικ για το κάτι Διαφορετικό αλλά το ίδιο πεντανόστιμο\nΜήπως στο άκουσμα της λέξης κέικ σας έρχονται στον νου μόνο σοκολάτες και βανίλιες; Όχι πια! Ανακαλύψτε απίθανα αλμυρά κέικ, ιδανικά ως τέλεια σνακ ή ακόμη και κυρίως γεύμα που θα δώσουν μία διαφορετική νότα στο τραπέζι σας και μία άλλη αίσθηση στον ουρανίσκο σας.\nΚέικ με φέτα, ελιές και άλλες πινελιές\n1 κούπα ελαιόλαδο (και λίγο έξτρα για το άλειμμα)\nΜια χούφτα φρέσκος μαϊντανός και δυόσμος\nAλείφετε με ελαιόλαδο την κλασική φόρμα του κέικ και πασπαλίζετε τον πάτο και τα τοιχώματά της με σουσάμι.\nΣε ένα μπολ, χτυπάτε τα αβγά με το γάλα και μετά προσθέτετε το ελαιόλαδο και τα τυριά και ανακατεύετε καλά. Προσθέτετε το αλεύρι, το μπέικιν πάουντερ, τις ελιές, τις ντομάτες, τα μυρωδικά και το αλατοπίπερο και συνεχίζετε το καλό ανακάτεμα.\nΡίχνετε το μείγμα στη φόρμα και ψήνετε το κέικ για περίπου 40-45 λεπτά.\nΌταν το βγάλετε από τον φούρνο, το γυρίζετε ανάποδα για να βγει από τη φόρμα και το αφήνετε να κρυώσει σε μία σχάρα, πριν το κόψετε και το σερβίρετε.\nΚολοκυθοκέικ γλυκοπατάτας με κρεμμυδάκι για εσάνς\n2 μεγάλα κολοκύθια τριμμένα\n½ κούπας ψιλοκομμένος άνηθος\n2 χλωρά κρεμμύδια ψιλοκομμένα (το πράσινο μέρος τους)\n1/3 κούπας αλεύρι ολικής άλεσης που φουσκώνει μόνο του\nΚαθαρίζετε και τρίβετε τα κολοκυθάκια και τα στραγγίζετε με τα χέρια σας πάρα πολύ καλά (δεν πρέπει να έχουν καθόλου υγρά).\nΤα ρίχνετε σε ένα μεγάλο μπολ και προσθέτετε την τριμμένη γλυκοπατάτα, τον άνηθο, την παρμεζάνα, τα χλωρά κρεμμύδια, τα αβγά, το αλεύρι και το αλατοπίπερο και ανακατεύετε καλά, μέχρι να έχετε ένα ομοιογενές μείγμα.\nΤοποθετείτε ένα αντκολλητικό χαρτί σε ένα μακρόστενο ταψί.\nΡίχνετε το μείγμα του κέικ στο ταψί και ψήνετε για 1 ½ ώρα.\nΑφήνετε το κέικ να κρυώσει για 10 λεπτά στο ταψί, πριν το αναποδογυρίσετε στη σχάρα κρυώματος.\nΜε πράσινη σαλάτα, ντοματίνια, λίγο ελαιόλαδο και λευκό τυρί… τα αλμυρά κέικ σερβίρονται με τα πάντα. Αν πάλι προτιμάτε να τα «τιμήσετε» σκέτα, και πάλι θα σας ικανοποιήσουν με το παραπάνω!


ΒΙΝΤΕΟ: Ο καβγάς Μπράντλεϊ Κούπερ – Ιρίνα Σάικ που «τσάκωσε» κατά λάθος η κάμερα! | Star.gr\nΒΙΝΤΕΟ: Ο καβγάς Μπράντλεϊ Κούπερ – Ιρίνα Σάικ που «τσάκωσε» κατά λάθος η κάμερα!\n«Αρπάχτηκαν» στις κερκίδες\nΚάθε άλλο παρά τον αγώνα έβλεπαν ο Μπράντλεϊ Κούπερ και η Ιρίνα Σάικ, καθώς η τηλεοπτική κάμερα τους «τσάκωσε», κατά λάθος, να… τσακώνονται στις κερκίδες!\nΌπως έχει γράψει το star.gr, ο 41χρονος ηθοποιός και η 30χρονη καλλονή ήταν μεταξύ των celebrities που βρέθηκαν το Σαββατοκύριακο στους τελικούς του κορυφαίου τουρνουά τένις που γίνεται στην Αγγλία, το Wimbledon.\nΗ εμφάνιση του ζευγαριού μπορεί να δι��ψευσε τις νέες φήμες για χωρισμό, ωστόσο, η κάμερα του σταδίου «τσάκωσε» τον Μπράντλεϊ και την Ιρίνα να… καβγαδίζουν και, μάλιστα, το μοντέλο σκούπιζε τα μάτια του!\nΠαράλληλα, σε φωτογραφίες που κυκλοφόρησαν, η 30χρονη Ρωσίδα κοιτά σχεδόν υποτιμητικά το σύντροφό της, ενώ, λίγη ώρα μετά, ο Μπράντλεϊ απαθανατίστηκε να της μιλά στο αυτί και να χαμογελά κι εκείνη να είναι… ξινισμένη!\nΑν και τα ντοκουμέντα κάνουν το γύρο του κόσμου, ουδείς γνωρίζει τι ακριβώς συνέβη. Βρε μπας και δεν ήθελε να δει τένις το κορίτσι και το πήγε με το ζόρι;\nΔείτε στο βίντ��ο τον καβγά του ζευγαριού!


Υδατάνθρακες πριν ή μετά την απώλεια βάρους\nDr ayesha κα σχέδιο διατροφής\nΠώς να κάψετε λίπος αντί για μυ\nΥδατάνθρακες πριν ή μετά την απώλεια βάρους - Σε απεγνωσμένη ανάγκη απώλειας βάρους\nΕπειδή ο πολύς ιδρώτας προκαλεί. Μαζί με την απώλεια βάρους, θα πρέπει να τονώσετε και να γίνει τακτοποίηση. Υδατάνθρακες πριν ή μετά την απώλεια βάρους. Τα τρόφιμα πλούσια σε υδατάνθρακες όπως είναι το λευκό ψωμί, τα λευκά ζυμαρικά και τα προϊόντα τα οποία είναι παρασκευασμένα από εξευγενισμένο λευκό αλεύρι μπορούν να σαμποτάρουν την.\nΤροφές ή ροφήματα η σοκολάτα και το χαμηλό σε λιπαρά γάλα είναι ιδανικά και πρέπει να λαμβάνονται στο χρονικό διάστημα των 15- 30 λεπτών μετά την προπόνηση, που περιέχουν υδατάνθρακες ή πρωτεΐνη, όπως το γιαούρτι τότε. Εάν ιδρώνετε πολύ ή ο καιρός είναι ζεστός ή/ και υγρός σκεφτείτε να ζυγιστείτε πριν και μετά από την άσκηση και να πίνετε 30 ml νερού για κάθε 30 γραμμάρια του βάρους που έχετε χάσει. Και αυτό είναι ακριβώς αυτό που θα στυλό κάτω εδώ για σας - πώς να χάσετε βάρος πριν και μετά την εγκυμοσύνη.\n14 τρόφιμα που καίγονται λίπος γρήγορα\nΚάνει χάπια συνταγών χάπια εργασίας\nΥγρό σχέδιο διατροφής μενού για απώλεια βάρους\nΜετά Βάρους γρήγορη\nΟ Steve είναι το απόλυτο hardcore σωματική πολεμιστή γυμναστήριο, πριν και μετά την προπόνηση Διατροφή για απώλεια βάρους. Επίσης, οι υδατάνθρακες συμβάλλουν στην απελευθέρωση της σεροτονίνης, ενός νευροδιαβιβαστή που προωθεί την καλή διάθεση και το αίσθημα ευεξίας. Εδώ και χρόνια υπάρχει μια « διαμάχη» για το ποιο διατροφικό σχήμα είναι καλύτερο στην απώλεια βάρους: ο περιορισμός των λιπαρών ή των υδατανθράκων; Αμερικανική μελέτη συνέκρινε τα δύο αυτά.\nΑπώλεια μετά Λίπος\nΗ 7ήμερη διατροφή με υδατάνθρακες - πλάνο διατροφής και για απώλεια βάρους Δευτέρα Πρωινό Γιαούρτι με 2%. Οι βασικές αρχές της απώλειας βάρους | Είναι δυνατόν να χάσετε βάρος, αν δεν τρώτε μετά από έξι: Μύθοι και αλήθειες Απώλεια βάρους.\nΤην παραμονή του αγώνα, το τελευταίο γεύμα θα πρέπει να λαμβάνεται περίπου 2- 3 ώρες πριν την νυχτερινή κατάκλιση, ώστε να μην επηρεάσει τον ύπνο και την ξεκούραση του αθλητή.\nΕίναι γλυκοπατάτες εντάξει για απώλεια βάρους


by Έπη Τρίμη 19/04/2021 22:48 475\nΗ Μιράντα Μυράτ γεννήθηκε στις 12 Ιανουαρίου 1906 στην Αθήνα και ήταν κόρη δύο σπουδαίων θεατρίνων, του Μήτσου Μυράτ και της Κυβέλης.\nΉταν αδελφή του αρχιτέκτονα Αλέκου Μυράτ και ετεροθαλής αδελφή του Δημήτρη Μυράτ, της Αλίκης Νορ και του Γεωργίου Γ. Παπανδρέου (ετεροθαλούς αδελφού του Ανδρέα Γ. Παπανδρέου).\nΟπότε έχει σχέση συγγένειας εξ’ αγχιστείας με τον Ανδρέα Παπανδρέου.\nΗ θεατρική καριέρα\nΗ Μιράντα Μυράτ πέθανε στις 27 Ιανουαρίου 1994, ύστερα από μία βασανιστική ασθένεια με απώλεια μνήμης, που την καθήλωσε για δύο χρόνια στο κρεβάτι.\n25/04/2021 20:31 412\n24/04/2021 17:40 307\n23/04/2021 00:12 23/04/2021 00:12 337\n18/04/2021 22:19 511


Κι επίσημα ολοκληρώθηκε η επιστροφή Χιμένεθ στην ΑΕΚ\n27 December, 2020 - 18:52\nΗ ΑΕΚ έδωσε τα… κλειδιά στον 56χρονο τεχνικό που επιστρέφει στους «κιτρινόμαυρους» για την τέταρτη θητεία του στον πάγκο της ομάδας και το συμβόλαιό του είναι μέχρι το καλοκαίρι του 2022. Με ετήσιες απολαβές κοντά στις 600-650.000 ευρώ ετησίως, σύμφωνα με τις πρώτες πληροφορίες.\nΟ Ισπανός είναι στην Ελλάδα από το μεσημέρι της Κυριακής, δηλώνοντας χαρούμενος που επέστρεψε στην «Ένωση», ενώ το απόγευμα μετέβη στα Σπάτα μαζί με τους συνεργάτες του.\nΟ Χιμένεθ έκατσε στον πάγκο της ΑΕΚ για πρώτη φορά τη σεζόν 2010-11, οδηγώντας την στην κατάκτηση του Κυπέλλου, ενώ το 2017-18 στην επιστροφή στην κορυφή έπειτα από 24 χρόνια. Παράλληλα, βρέθηκε στο τιμόνι της ομάδας από τον Φλεβάρη του 2019 έως το καλοκαίρι της ίδιας χρονιάς.\nΣτα Σπάτα ξανά ο Μανόλο Χιμένεθ! ????#aekfc #aekfcseason2020_21 #aekfamily #Manoloisback #Manolo_Jimenez #Vamos_fuerte pic.twitter.com/NvFEPQGPzP\nΑκολούθησε η θητεία του στην ΑΕΚ για σχεδόν έναν χρόνο (Οκτώβριος 2010 - Οκτώβριος 2011), όταν και οδήγησε την Ένωση στην κατάκτηση του Κυπέλλου της σεζόν 2010-11, με νίκη 3-0 επί του Ατρόμητου στον τελικό. Στη συνέχεια επέστρεψε στην Primera Division και την Ρεάλ Σαραγόσα για ενάμιση χρόνο και ακολούθως εργάστηκε στην Αλ Ραγιάν του Κατάρ.\n14.04.21 ΠΟΔΟΣΦΑΙΡΟ Καρεμπέ; «Η δουλειά απέδωσε κατακτώντας τρόπαια!»\n14.04.21 ΠΟΔΟΣΦΑΙΡΟ Στη δίωξη ηλεκτρονικού εγκλήματος η ΠΑΕ ΑΕΚ για ψεύτικα προφίλ Μελισσανίδη!


Α.Ε. Μενιδίου: Αμβρακία Κωστακιών - ΑΕΜ 3-1\nΑμβρακία Κωστακιών - ΑΕΜ 3-1\nΣτο γήπεδο των Κωστακιών αγωνίστηκε η ΑΕ Μενιδίου το Σάββατο το μεσημέρι, με την πρωτοπόρο του πρωταθλήματος της Α΄ ΕΠΣ Άρτας Αμβρακία Κωστακιών. Το παιχνίδι, κανονικά δεν θα έπρεπε να ξεκινήσει γιατί η συνεχής βροχή, είχε μετατρέψει τον αγωνιστικό χώρο σε βούρκο, δυσκολεύοντας κατά πολύ τις προσπάθειες των ποδοσφαιριστών και των δύο ομάδων. Ωστόσο ο διαιτητής της αναμέτρησης, σημείωσε την έναρξη του αγώνα και στην λασπομαχία που ακολούθησε, η ομάδα της Αμβρακίας επικράτησε με σκορ 3-1. Η ομάδα των Κωστακιών, μπήκε πιο δυνατά στο πρώτο μέρος και κατάφερε να προηγηθεί στο 20΄λεπτό, σε μία φάση που οι φιλοξενούμενοι διαμαρτυρήθηκαν για επιθετικό φάουλ .\nΗ ομάδα του Μενιδίου, έχασε μια μεγάλη ευκαιρία στο 35΄λεπτό, όταν σε κόρνερ του Κατσιούλη από κοντά ο Βανάκας με τον Ζουρνατζίδη δεν κατάφεραν να σπρώξουν τη μπάλα στα δίχτυα. Στη Συνέχεια και οι δύο ομάδες απείλησαν με μακρινά σουτ, χωρίς να αλλάξει μέχρι το τέλος του ημιχρόνου το σκορ του αγώνα. Στο δεύτερο ημίχρονο η ομάδα του Μενιδίου μπήκε πιο δυνατά και στο 55΄κατάφερε να ισοφαρίσει με έξυπνο πλασέ του Ζουρνατζίδη. Ακολούθως η ομάδα του Μενιδίου κυνήγησε να πετύχει και δεύτερο τέρμα αλλά τα σουτ του Κορέλη στο 59΄και του Κατσιούλη στο 63΄, απέκρουσε δύσκολα ο τερματοφύλακας της Αμβρακίας. Στο 74΄μετά από εκτέλεση φάουλ και κοντινή κεφαλιά του Μπαλάτσα, η Αμβρακία πήρε κεφάλι στο σκορ. Η ΑΕΜ προσπάθησε να ισοφαρίσει στο χρόνο που απέμεινε βγαίνοντας μπροστά και σε μία αντεπίθεση στο 92΄ η Αμβρακία μετέτρεψε το σκορ σε 3-1, που ήταν και το τελικό. Συμπερασματικά, μπορούμε να πούμε, ότι οι δύο ομάδες αγωνίστηκαν δυνατά, σε ένα άθλιο αγωνιστικό χώρο, προσφέροντας αρκετό θέαμα στους φιλάθλους που το παρακολούθησαν. Ωστόσο, όπως τόνισαν οι παράγοντες και των δύο ομάδων, θα πρέπει οι διαιτητές που είναι και οι άρχοντες των αγώνων, να μην επιτρέπουν να διεξάγονται παιχνίδια κάτω από τέτοιες συνθήκες γιατί, αφενός μεν εγκυμονούνται σοβαροί κίνδυνοι τραυματισμένων για τους ποδοσφαιριστές, αφετέρου δε στο χθεσινό παιχνίδι, στέρησαν από το φίλαθλο κόσμο που ήρθε στο γήπεδο, ένα πολύ όμορφο θέαμα. «Σε 17 μήνες είναι το δεύτερο παιχνίδι που χάνουμε, δεν έχω μιλήσει ποτέ για τη διαιτησία αλλά σήμερα δικαιούμαστε να έχουμε πολλά παράπονα. Οι συνθήκες του αγώνα, δε βοήθησαν επί το πλείστον την ομάδα μου έπρεπε να αγωνιστούμε, αγωνιστήκαμε με όλες μας τις δυνάμεις, και στις λεπτομέρειες χάσαμε το παιχνίδι. Είμαι πολύ ικανοποιημένους από την προσπάθεια όλων των παιδιών και αισθάνομαι ιδιαίτερα χαρούμενος που κανένα από τα παιδιά που αγωνίστηκαν δεν τραυματίστηκε. Συνεχίζουμε…» ήταν οι δηλώσεις του Β. Παπαγεωργίου, προπονητή της ΑΕΜ\nΣυνθέσεις: Παπαθανασίου, Καραδήμας (83΄Μάνθιος), Βαλίλης, Καλαμπούκης, Βανάκας, Κατσούλας, Κατσιούλης, Καλόγηρος (34΄Μόσχος – 78΄Λούκα), Ζουρνατζίδης, Μπαλαδήμας, Κορέλης.\nΑναρτήθηκε από Unknown στις Δεκεμβρίου 07, 2014


Sirmione - Ξενοδοχεία: 682 φθηνές προσφορές ξενοδοχείων στην πόλη Sirmione, Ιταλία\nΞενοδοχεία στην τοποθεσία Sirmione\nΨάξτε και συγκρίνετε ξενοδοχεία στην τοποθεσία Sirmione από εκατοντάδες ταξιδιωτικές σελίδες για να εξοικονομήσετε χρήματα\nSirmione, Brescia, Ιταλία\nΔημοφιλή ξενοδοχεία στην τοποθεσία Sirmione\n3,3 χλμ. από το κέντρο της πόλης, Sirmione\nTo Residence Poggio al Lago βρίσκεται στη λίμνη Λίμνη Γκάρντα και παρέχει άνετη διαμονή και διαθέτει ταράτσα, ανοιχτή εξωτερική πισίνα και δωρεάν ασύρματο ίντερνετ στους κοινόχρηστους χώρους. Απέχει μόλις μερικά βήματα από μέρη και περιοχές όπως τα.\nPiazza Carducci 19, Sirmione, Brescia, Ιταλία\n0,6 χλμ. από το κέντρο της πόλης, Sirmione\nΕξαιρετικόΒάσει 1.316 κριτικών\nΤο Hotel Eden Sirmione βρίσκεται στην πόλη Σιρμιόνε και έχει δωρεάν ασύρματο ίντερνετ στους κοινόχρηστους χώρους. Επιπλέον, παρέχει ασανσέρ, υπηρεσία λιμουζίνας και φύλαξη βρεφών /παιδιών.\nVia G. Piana, 17, Sirmione, Brescia, Ιταλία\n0,4 χλμ. από το κέντρο της πόλης, Sirmione\nΕξαιρετικόΒάσει 1.250 κριτικών\nTo Hotel Mavino βρίσκεται στη λίμνη Λίμνη Γκάρντα και παρέχει άνετη διαμονή και διαθέτει 24ωρη υπηρεσία υποδοχής, υπηρεσία δωματίου και αποθήκευση αποσκευών. Επίσης βρίσκεται σε κοντινή απόσταση με τα πόδια από τα γνωστά τουριστικά αξιοθέατα της πόλης Σιρμιόνε.\nVia Lazzarini 25, Sirmione, Brescia, Ιταλία\n3,4 χλμ. από το κέντρο της πόλης, Sirmione\nΚαλόΒάσει 1.215 κριτικών\nΤο Hotel Mauro βρίσκεται στην πόλη Σιρμιόνε, κοντά στα τουριστικά αξιοθέατα. Θεματικό ξενοδοχείο υπηρεσία δωματίου, express άφιξη / αναχώρηση και χρηματοκιβώτιο.\n4,9 χλμ. από το κέντρο της πόλης, Sirmione\nΤο Appartamenti Punta Gro διαθέτει γήπεδο τένις και ανοιχτή εξωτερική πισίνα και βρίσκεται σε μικρή οδικώς από τα Πεσκιέρα ντελ Γκάρντα και Καστελνουόβο ντελ Γκάρντα. Επιπλέον, παρέχει ενοικίαση ποδηλάτων, παιδική χαρά και λίμνη.\nVia Verona 69/71, Sirmione, Brescia, Ιταλία\n4,1 χλμ. από το κέντρο της πόλης, Sirmione\nΕξαιρετικόΒάσει 619 κριτικών\nΤο Hotel Lugana Parco Al Lago βρίσκεται στην πόλη Σιρμιόνε και εξασφαλίζει 3άστερη διαμονή, ενώ έχει και ανοιχτή εξωτερική πισίνα και ιδιωτική παραλία. Επιπλέον, παρέχει δωρεάν WiFi.\nViale C. Gennari, 2, Sirmione, Brescia, Ιταλία\n0,3 χλμ. από το κέντρο της πόλης, Sirmione\nΤο Villa Cortine Palace Hotel διαθέτει θέα στο Λίμνη Γκάρντα και βρίσκεται σε μια δημοφιλή περιοχή της πόλης Σιρμιόνε, ενώ έχει και ταράτσα και ανοιχτή εξωτερική πισίνα. Γοητευτικό ξενοδοχείο φύλαξη βρεφών /παιδιών, 24ωρη υπηρεσία υποδοχής και sundeck (κατάστρωμα περιπάτου).\nVia Vittorio Emanuele II 51, Sirmione, Brescia, Ιταλία\nΕξαιρετικόΒάσει 1.000 κριτικής\nΚτισμένο στην πόλη Σιρμιόνε, το Hotel Marconi Sirmione απέχει λίγα μόλις λεπτά με το αυτοκίνητο από το Colombare di Sirmione και παρέχει δωρεάν ενοικίαση ποδηλάτων, 24ωρη υπηρεσία υποδοχής και δωρεάν ασύρματο ίντερνετ στους κοινόχρηστους χώρους. Επιπλέον, βλέπει στο Λίμνη Γκάρντα.\nPiazza Porto Valentino, 5, Sirmione, Brescia, Ιταλία\n0,5 χλμ. από το κέντρο της πόλης, Sirmione\nΕξαιρετικόΒάσει 798 κριτικών\nΤο Hotel Pace Sirmione έχει μια ιδιωτική παραλία για να την απολαύσουν οι επισκέπτες και βρίσκεται στην πόλη Σιρμιόνε, ενώ έχει μοναδική θέα στο Λίμνη Γκάρντα. Αυτό το άνετο ξενοδοχείο παρέχει επίσης πισίνα και βρίσκεται σε μικρή απόσταση με το αυτοκίνητο από το Colombare di Sirmione και το Ντεζεντσάνο ντελ Γκάρντα.\nΚαι τα 682 ξενοδοχεία στην τοποθεσία Sirmione\nSirmione - Συμβουλές για κράτηση ξενοδοχείου\nSirmione - Μέση τιμή:\n83€ - 207€\n126€ - 192€\nΕμφάνιση και των 682 ξενοδοχείων\nVia Brescia 40, Sirmione, Brescia, Ιταλία\n3,6 χλμ. από το κέντρο της πόλης, Sirmione, Brescia, Ιταλία\nTo Hotel Gardenia Sirmione βρίσκεται δίπλα στη λίμνη Λίμνη Γκάρντα και εξασφαλίζει άνετη διαμονή και διαθέτει express άφιξη / αναχώρηση, υπηρεσία στάθμευσης και ανοιχτή εξωτερική πισίνα. Επίσης βρίσκεται λίγα λεπτά με τα πόδια από τα γνωστά μνημεία και αξιοθέατα της πόλης Σιρμιόνε.\n0,4 χλμ. από το κέντρο της πόλης, Sirmione, Brescia, Ιταλία\n3,4 χλμ. από το κέντρο της πόλης, Sirmione, Brescia, Ιταλία\n4,9 χλμ. από το κέντρο της πόλης, Sirmione, Brescia, Ιταλία\nΤα φθηνότερα ξενοδοχεία στην τοποθεσία Sirmione, Lombardy\nVia San Martino Della Battaglia, 2, Sirmione, Brescia, Ιταλία\nΤο Hotel Riel εξασφαλίζει 3άστερη διαμονή στην πόλη Σιρμιόνε. Οι επισκέπτες έχουν πρόσβαση σε sundeck (κατάστρωμα περιπάτου) και ανοιχτή εξωτερική πισίνα.\nPiazza Castello 19, Sirmione, Brescia, Ιταλία\nΤο Hotel Sirmione διαθέτει μοναδική θέα στο Λίμνη Γκάρντα και βρίσκεται σε μια δημοφιλή περιοχή της πόλης Σιρμιόνε, ενώ έχει και εξωτερική θερμαινόμενη πισίνα και σάουνα. Επιπλέον, εξασφαλίζει δωρεάν ασύρματο ίντερνετ.\nViale Marconi 11, Sirmione, Brescia, Ιταλία\nΜε θέα στο Λίμνη Γκάρντα, το Hotel Fonte Boiola βρίσκεται δίπλα στα αξιοθέατα και μνημεία της πόλης Σιρμιόνε. Επιπλέον, διαθέτει ανοιχτή εξωτερική πισίνα, δωρεάν ασύρματο ίντερνετ στους κοινόχρηστους χώρους και δωρεάν ενοικίαση ποδηλάτων.\nΤιμές ξενοδοχείων - Sirmione\nVia Giovanni Pascoli 8, Sirmione, Brescia, Italy\nVia Corte Moronati 3, Sirmione, Brescia, Italy\nVia G. Piana, 17, Sirmione, Brescia, Italy\nViale Marconi 11, Sirmione, Brescia, Italy\nViale C. Gennari, 2, Sirmione, Brescia, Italy\nΠού να μείνετε - Sirmione\nSirmione - Αξιοθέατα\nSirmione - Συχνές ερωτήσεις για ταξίδια\nSirmione - Ποια είναι τα καλύτερα ξενοδοχεία;\nΤο Hotel Sirmione, με βαθμολογία 8,4 από 3.073 κριτικές είναι από τα πιο δημοφιλή ξενοδοχεία στην τοποθεσία Sirmione. Άλλα κορυφαία καταλύματα είναι το Hotel Olivi Thermae & Natural Spa, με μέση βαθμολογία 8,9 από 1.407 κριτικές και το Grand Hotel Terme, με βαθμολογία 8,6 από 1.210 κριτικές.\nAquaria Thermal SPA - Ποια είναι τα καλά ξενοδοχεία σε κοντινή απόσταση;\nΜε βαθμολογία 8,4/10 από 3.073 κριτικές, το Hotel Sirmione βρίσκεται κοντά στο αξιοθέατο "Aquaria Thermal SPA" και το προτείνουν πολλοί χρήστες της HotelsCombined.\nΠοια είναι τα καλά ξενοδοχεία στην περιοχή Sirmione κοντά στο αξιοθέατο "Sirmione Old City";\nΤο δημοφιλέστερο ξενοδοχείο κοντά στο αξιοθέατο "Sirmione Old City" είναι το Hotel Sirmione, με βαθμολογία 8,4/10 από 3.073 χρήστες της HotelsCombined.


Αλφειός-Μακρίσια 1-1: Μοιρασιά και στα… πέναλτι! | Εφημερίδα Πρωινή\nΑλφειός-Μακρίσια 1-1: Μοιρασιά και στα… πέναλτι!\nΑλφειός και Μακρίσια τα μοιράστηκαν όλα, χθες στο γήπεδο του Επιταλίου. Αναδείχτηκαν ισόπαλοι 1-1, με τις δύο ομάδες να ευστοχούν σε ένα πέναλτι η καθεμία! Με το βαθμό, ο Αλφειός έχασε μία θέση στο βαθμολογικό πίνακα και είναι πλέον 10ος με 23 βαθμούς ενώ ο Α.Ο.Μ. παρέμεινε 6ος με 34 βαθμούς και στο -3 από την προνομιούχο τετράδα.\nΟ αγώνας διεξήχθη σε ένα βαρύ αγωνιστικό χώρο, λόγω της συνεχούς βροχόπτωσης των τελευταίων ημερών και δεν διεκδικεί δάφνες ποιότητας. Η ομάδα του Φώντα Μοσχογιάννη προηγήθηκε στο 24΄ με εύστοχη εκτέλεση πέναλτι του Μούτσου (ανατράπηκε από τον Στροφύλλα στα όρια της μεγάλης περιοχής). Στα εναπομείναντα λεπτά του α΄ μέρους ο Τσάμπρας είπε «όχι» στο Νικολόπουλο και το γυριστό του Χαραλαμπόπουλου έδιωξε ο Γκουβέρος προ της γραμμής.\nΟ Αλφειός πίεσε ακόμα περισσότερο στην επανάληψη για το γκολ της ισοφάρισης και στο 75΄ είχε κεφαλιά του Μανέτα στο δοκάρι. Ώσπου στο 84΄ ο Μπουτσικάκης, που είχε περάσει στο παιχνίδι στο 62΄, ανατράπηκε από τον Μπακόπουλο μέσα στην περιοχή, μετά από υπόδειξη του βοηθού (όπως και στο πέναλτι του Α.Ο.Μ.). Το πέναλτι αξιοποίησε ο Πεσκελίδης και χάρισε το βαθμό στην ομάδα του.\nΑλφειός: Μπίζος, Αντ. Πρίφτης, Στροφύλλας, Μανέτας, Σεμπέκος (81’ Αλ. Πρίφτης), Τεκερλέκης, Νικολόπουλος, Χαραλαμπόπουλος (90’ Αντ. Σακελλαρίου), Καλαντζής (62’ Μπουτσικάκης), Πεσκελίδης (85’ Μερτζάνης), Κακαλής.\nΜακρίσια: Τσάμπρας, Φ. Ηλιόπουλος, Γκουβέρος, Διονυσόπουλος, Τσίτσος, Γ. Ηλιόπουλος (80’ Μπακόπουλος), Μούτσος, Καββαθάς, Μπάρκας, Πετρόπουλος (70’ Μπατζάκας), Σταματελάτος.\n« Ατρόμητος Κ.-Θύελλα 0-1: Διπλό παραμονής\nΗλειακός Λ.-Ενιπέας 1-1: Ισοπαλία από ημίχρονο »


Βρετανία | ΤΟ ΔΙΚΤΥΟ\nΚλείνει η News of the World εν μέσω της κατακραυγής για τις υποκλοπές\nΤελευταίο φύλλο την Κυριακή\nΗ εφημερίδα κυκλοφορούσε επί 168 χρόνια (Φωτογραφία: Reuters )\nΗ βρετανική εφημερίδα News of the World, που κατηγορείται για εκτεταμένες υποκλοπές σε βάρος πολιτικών και πολιτών, θα κυκλοφορήσει το τελευταίο φύλλο της την Κυριακή μετά από παρουσία 168 ετών, ανακοίνωσε στο προσωπικό ο Τζέιμς Μέρντοχ, γιος του ιδιοκτήτη της εφημερίδας, Ρούπερτ Μέρντοχ.\n«Δουλειά της εφημερίδας είναι να κρίνει τους άλλους, αλλά απέτυχε όταν ήρθε η ώρα να κρίνουμε τον εαυτό μας», είπε στο προσωπικό ο Μέρντοχ, που είναι και αναπληρωτής διευθυντής του φύλλου. Τις τελευταίες ημέρες ήρθε στο φως σε όλη την έκταση του το σκάνδαλο με τις τηλεφωνικές υποκλοπές που διενεργούσε η εφημερίδα κατά εκατοντάδων προσώπων, καλλιτεχνών, πολιτικών μελών της βασιλικής οικογένειας, θυμάτων της τρομοκρατίας αλλά και οικογενειών θυμάτων του πολέμου. Η Αστυνομία ερευνά 4.000 ονόματα προσώπων που παρακολουθούνταν από την εφημερίδα. Οι αποκαλύψεις και ειδικά η χιονοστιβάδα την τελευταία εβδομάδα έπληξαν σοβαρότατα την εφημερίδα και αρκετοί διαφημιζόμενοι αποφάσισαν να αποσύρουν επ’αόριστον τις καταχωρίσεις τους από το φύλλο. Newsroom ΔΟΛ\nPosted by diktyon στο 7 Ιουλίου, 2011 in Βρετανία\nΕτικέτες: News of the World\nΚόβει τα επιδόματα η Βρετανία για ανέργους που αρνούνται θέση εργασίας\nΚαι υποχρεωτική κοινωνική εργασία\n«Δεν αποτελεί επιλογή μια ζωή που να εξαρτάται από τα επιδόματα» λέει ο Ντέιβιντ Κάμερον\n«Το μήνυμα είναι ξεκάθαρο: αν είστε σε θέση να εργάζεστε, τότε δεν αποτελεί πλέον επιλογή για σας μια ζωή που να εξαρτάται από επιδόματα» τονίζει ο Ντέιβιντ Κάμερον σχετικά με τα νέα, αυστηρότερα μέτρα για την αντιμετώπιση της ανεργίας που υιοθετεί η βρετανική κυβέρνηση.\nΟι άνεργοι που θα αρνηθούν προσφορά εργασίας θα χάνουν το επίδομά τους -65 στερλίνες την εβδομάδα- για τρεις μήνες, και εκείνοι που θα αρνηθούν τρεις προσφορές θα στερούνται τα επιδόματα τριών ετών, σύμφωνα με τα νέα μέτρα της βρετανικής κυβέρνησης. Η σκλήρυνση των μέτρων σε συνδυασμό με ένα πρόγραμμα υποχρεωτικής εργασίας για τους ανέργους, θα «ξαναφέρει τον κόσμο πίσω στην εργασία», τόνισε ο Ντέιβιντ Κάμερον από τη Σεούλ, όπου παρίσταται στις εργασίες της Συνόδου Κορυφής της G20.\n«Αν οι άνθρωποι είναι σε θέση να εργάζονται και τους προτείνουν δουλειά θα πρέπει να την παίρνουν. Αυτή είναι η συμφωνία. To μήνυμα είναι ξεκάθαρο: αν είστε σε θέση να εργάζεστε, τότε δεν αποτελεί πλέον επιλογή για σας μια ζωή που να εξαρτάται από επιδόματα» τόνισε. Η συντηρητική κυβέρνηση της Βρετανίας προβλέπει επίσης να υποχρεώσει τους ανέργους να προσφέρουν κοινωνική εργασία, αλλιώς θα διακόπτονται τα επιδόματα τους. Οι άνεργοι στην Βρετανία υπολογίζονται περίπου στα 2,5 εκατομμύρια, σύμφωνα με το Διεθνές Γραφείο Εργασίας, όμως μόνο το 1,5 εκατομμύριο λαμβάνει επίδομα ανεργίας.\nΤο επίδομα ανεργίας μπορεί να μειωθεί ή να διακοπεί ακόμα και για 26 εβδομάδες αν ένας άνεργος δεν είναι συνεπής στο ραντεβού του με τον σύμβουλό του σε «εργατικό κέντρο» ή αν αρνηθεί μια διαθέσιμη θέση εργασίας. Αυτό το μέτρο εφαρμοζόταν σπάνια μέχρι τώρα, υπογραμμίζει το περιβάλλον το Κάμερον. Στο πλαίσιο της Λευκής Βίβλου που παρουσιάζεται την Πέμπτη στο Λονδίνο, οι άνεργοι στη Βρετανία θα πρέπει να προσφέρουν 30 ώρες την εβδομάδα κοινωνική εργασία εάν δεν θέλουν να χάσουν το επίδομά τους. Η Λευκή Βίβλος θεσπίζει επίσης ένα «συνολικό» επίδομα αντί για τα 30 που υπάρχουν σήμερα (ανεργίας, οικογενειακό, κατοικίας κλπ). Το επίδομα αυτό θα ισχύσει από το 2013. [Newsroom ΔΟΛ, με πληροφορίες από ΑΠΕ/Γαλλικό]\nΠάνω από 1,3 εκατομμύρια θέσεις εργασίας θα χαθούν στη Βρετανία ως το 2015, αναφέρει έκθεση 30/6/2010\nΗ οικονομική κρίση και η ανεργία εντείνουν το κλίμα ξενοφοβίας στη Βρετανία 16/3/2009\nΚυβέρνηση της Βρετανίας\nPosted by diktyon στο 12 Νοεμβρίου, 2010 in Βρετανία\nΟ Εντ Μίλιμπαντ νέος πρόεδρος των Εργατικών στη Βρετανία\nΟριακή η νίκη αλλά σαφής η επικράτηση του Εντ Μίλιμπαντ (Φωτογραφία: Reuters\nΜετά από μακρά διαμάχη, η κούρσα για την ηγεσία του κόμματος των Εργατικών στη Βρετανία έφτασε στο τέλος της με την ανάδειξη του Εντ Μίλιμπαντ ως νέου προέδρου έναντι του αδελφού του Ντείβιντ. Ο Εντ απέσπασε το 50,65% των ψήφων έναντι του 49,35% του Ντέιβιντ στο τελικό γύρο• οι συνυποψήφιοί τους είχαν αποκλειστεί με μικρότερα ποσοστά από προηγούμενους γύρους.\nΣτην ομιλία του μετά την ανακοίνωση των αποτελεσμάτων, ο Εντ Μίλιμπαντ υπογράμμισε ότι ο πόλεμος στο Ιράκ το 2003 υπέσκαψε την εμπιστοσύνη στους Εργατικούς και υποσχέθηκε ότι θα εργαστεί για την αποκατάστασή της ανάμεσα στους πολίτες. «Ποτέ δεν πίστευα ότι μία ημέρα θα γινόμουν αρχηγός του κόμματος» πρόσθεσε στην ομιλία του. Δεν παρέλειψε να εκφραστεί με θερμά λόγια για τον αδελφό του: «Ντείβιντ, σε αγαπώ τόσο πολύ σαν αδελφός, εκτιμώ απεριόριστα την εκστρατεία που έκανες». Και υπογράμμισε: «Σήμερα, μία νέα γενιά παίρνει την ηγεσία των Εργατικών, μία νέα γενιά που καταλαβαίνει το κάλεσμα για αλλαγή». Στη ψηφοφορία έλαβαν μέρος οι βουλευτές, τα μέλη του κόμματος και των συνδικάτων που πρόσκειται στο κόμμα. * Την Κυριακή θα συνεχιστούν οι εργασίες του συνεδρίου για να κλείσουν την Τρίτη με ομιλία του νέου ηγέτη.\nΗ κούρσα για την ηγεσία του κόμματος γρήγορα εξελίχτηκε σε αναμέτρηση ανάμεσα στον 45χρονο Ντέιβιντ Μίλιμπαντ, υπουργό Εξωτερικών της κυβέρνησης του Γκόρντον Μπράουν και τον 40χρονο Εντ, υπουργού υπεύθυνου για ζητήματα κλιματικής αλλαγής. Άλλοι τρεις υποψήφιοι που εξέφρασαν τη πρόθεσή τους να ηγηθούν του κόμματος, η Νταϊάν Άμποτ, ο Εντ Μπολς και ο Αντντι Μπέρναμ, υπολείπονταν σημαντικά σε προτιμήσεις.\nΟι Μίλιμπαντ εξέφρασαν διαφορετικές απόψεις για το μέλλον του κόμμτος, με τον Ντέιβιντ να επιθυμεί τη διατήρηση στη γραμμή της πολιτικής του Τόνι Μπελρ. Αντίθετα, ο Εντ υιοθετούσε μία ευρύτερη κεντροαριστερή πλατφόρμα με πρόνοιες για ελάχιστο μισθό, υψηλότερη φορολογία για τα μεγαλύτερα εισοδήματα.\nΤο πρώτο ίσως μεγάλο πολιτικό ζήτημα στο οποίο θα κληθεί να πάρει θέση ο νέος ηγέτης των Εργατικών θα είναι το πρόγραμμα λιτότητας της κυβέρνησης το οποίο θα ανακοινωθεί μέσα στο Νοέμβριο. Το πενταετές πρόγραμμα ύψους 30 δισεκατομμυρίων λιρών, όπως εκτιμούν αναλυτές, θα επηρεάσει τις εκλογές του 2015 καθώς μάλιστα θα αλλάξει και η διαδικασία προσφυγής στις κάλπες με την υιοθέτηση σταθερών πενταετών θητειών. Ένα άλλο στοίχημα είναι διατήρηση της μικρής απόστασης από το κυβερνών κόμμα: οι δημοσκοπήσεις φέρνουν τη διαφορά από τους Συντηρητικούς μόλις στις δύο μονάδες (37 έναντι 35) με ταυτόχρονη υποχώρηση των Φιλελευθέρων στο 15%. [Newsroom ΔΟΛ, με πληροφορίες από Associated Press]\nPosted by diktyon στο 25 Σεπτεμβρίου, 2010 in Βρετανία\nΜίλιμπαντ vs Μίλιμπαντ στη μάχη για την ηγεσία των Εργατικών στη Βρετανία\nΟικογενειακή υπόθεση η κούρσα για τα ηνία των Εργατικών. Ντέιβιντ (Α) και Έντ Μίλιμπαντ είναι τα μεγάλα φαβορί. (Φωτογραφία: Associated Press\nΟ Ντέιβιντ και ο Έντ Μίλιμπαντ, οι δύο μετριοπαθείς, πραγματιστές αδελφοί που διεκδικούν την ηγεσία του Εργατικού Κόμματος της Βρετανίας, διαβεβαιώνουν ότι ο αδελφικός τους δεσμός είναι άφθαρτος και ότι θα επιβιώσει της ψηφοφορίας του Σαββάτου στο Μάντσεστερ. Ακόμη και αν ο ένας θα κληθεί να συντρίψει τις πολιτικές φιλοδοξίες του άλλου…\nΟ 45χρονος Ντέιβιντ Μίλιμπαντ, πρώην υπουργός Εξωτερικών, και ο μικρότερός του Εντ, 40 ετών, πρώην υπουργός Ενέργειας, είναι τα μεγάλα φαβορί της κούρσας για τη διαδοχή του Γκόρντον Μπράουν στην ηγεσία του Εργατικού Κόμματος, που πέρασε στην αντιπολίτευση μετά την ήττα του στις εκλογές του περασμένου Μαΐου.\nΠριν να γίνει βουλευτής και στη συνέχεια υπουργός, ο Ντέιβιντ Μίλιμπαντ υπήρξε πολιτικός σύμβουλος του Τόνι Μπλερ, ενώ ο Έντ υπήρξε «η πένα» του Γκόρντον Μπράουν, πολιτικού αντιπάλου του Μπλερ.\n«Διεξήχθη αυτή η μεγάλη μάχη ανάμεσα στον Μπλερ και τον Μπράουν και τώρα έχουμε αντιμέτωπους δύο αδελφούς, ο ένας από τους οποίους ήταν σύμβουλος του Τόνι Μπλερ και ο άλλος του Γκόρντον Μπράουν. Μεγάλη σύμπτωση» λέει ο Τίμ Χόρτον, διευθυντής έρευνας της προσκείμενης στο Εργατικό κόμμα Fabian Society.\n«Όμως, δεν είναι κλώνοι των πρώην αρχηγών τους» τονίζει.\nΗ απέχθεια που υπήρχε ανάμεσα στους δύο πρώην συμμάχους Μπλερ και Μπράουν δεν υπάρχει στους Μίλιμπαντ, που πήραν τις αποστάσεις τους από τους δύο πρώην πρωθυπουργούς, οι καβγάδες των οποίων συνέβαλαν στην ήττα του Εργατικού Κόμματος.\n«Ο Ντέιβιντ είναι ο καλύτερός μου φίλος. Τον αγαπώ πολύ. Η αδελφική αγάπη θα επικρατήσει γιατί είναι πιο σημαντική από την πολιτική» δήλωσε αρχίζοντας την προεκλογική του εκστρατεία ο Έντ.\nΟι Μίλιμπαντ προέρχονται από εβραϊκή οικογένεια πολωνικής καταγωγής και πολιτικά τοποθετούνται περισσότερο στο κέντρο σε σύγκριση με τον θεωρητικό του μαρξισμού πατέρα τους Ραλφ Μίλιμπαντ. Αλλά ο Έντ θεωρείται αριστερότερος από τον αδελφό του, γεγονός που του εξασφαλίζει την εύνοια μέρους των συνδικάτων.\nΗ υπουργός Εξωτερικών των ΗΠΑ Χίλαρι Κλίντον έχει πλέξει το εγκώμιο του Ντέιβιντ.\n«Ο Ντέιβιντ έχει φυσικό ανάστημα και κύρος. Ο Έντ δεν είναι πολύ διαφορετικός. Έχει λιγότερη υπουργική πείρα, αλλά αυτό του δίνει μία φρεσκάδα που δεν έχει ο Ντέιβιντ» λέει ο Τιμ Χόρτον.\nΤελικά όμως «δεν υπάρχουν μεγάλες ιδεολογικές διαφορές ανάμεσά τους. Η επιλογή είναι ανάμεσα σε δύο μετριοπαθείς, πραγματιστές σοσιαλδημοκράτες» λέει ο Τιμ Χόρτον.\nΣύμφωνα με τον πολιτειολόγο του London School of Economics Τόνι Τρέιβερς, «οι συντηρητικοί φοβούνται περισσότερο τον Ντέιβιντ Μίλιμπαντ».\n«Θεωρούν ότι ο Ντέιβιντ Μίλιμπαντ θεωρείται στον κεντρώο χώρο ως σημαντικός πολιτικός. Θεωρείται σημαντική και ισχυρή φυσιογνωμία, ενώ ο Έντ είναι ακόμη αρχάριος και θα είναι πιο εύκολα αντιμετωπίσιμος» εξηγεί. [Newsroom ΔΟΛ, με πληροφορίες από ΑΠΕ/Γαλλικό]\nΑμφίρροπή η μάχη μεταξύ των αδελφών Μίλιμπαντ για την ηγεσία των Εργατικών 12/9/201012:39\nΜίλιμπαντ εναντίον Μίλιμπαντ για την προεδρία των Εργατικών στη Βρετανία 15/5/201018:15\nΟ Ντέιβιντ Μίλιμπαντ στην πρώτη γραμμή για την ηγεσία των Εργατικών 12/5/201022:23\nΟ Ντέιβιντ Μίλιμπαντ βρέθηκε μια ανάσα πριν εγκαταλείψει τον Μπράουν 13/6/200911:28\nΣτην αντεπίθεση συνεργάτες του Μπράουν για τη σκληρή κριτική του Τόνι Μπλερ02/9/201014:07\nΑμετανόητος για το Ιράκ, σκληρός απέναντι στον Μπράουν, εμφανίζεται στο βιβλίο του ο Τ.Μπλερ 01/9/201008:02\nΕργατικό Κόμμα της Βρετανίας\nPosted by diktyon στο 24 Σεπτεμβρίου, 2010 in Βρετανία\nΟι δύο αδελφοί θήτευσαν το ίδιο διάστημα στη κυβέρνηση του Γκόρντον Μπράουν\nΈρευνα του YouGov για τους Sunday Times φέρνει τον πρώην υπουργό Εξωτερικών Ντέιβιντ Μίλιμπαντ να προηγείται στο πρώτο γύρο με διαφορά 4% έναντι του νεότερου αδελφού του και πρώην υπουργού Ενέργειας, Εντ. Το προβάδισμα του Ντέιβιντ είναι πολύ πιθανόν να ανατραπεί στην επαναληπτική εκλογή σημειώνει το YouGov. Άλλοι τρεις υποψήφιοι συγκεντρώνουν πολύ λιγότερες προτιμήσεις. Και οι δύο διεκδικητές έχουν εντωμεταξύ αποδυθεί σε αγώνα να εξασφαλίσουν την υποστήριξη στελεχών του κόμματος με σημαντική επιρροή όπως και των συνδικάτων που υποστηρίζουν το κόμμα. Η ανάδειξη του νέου ηγέτη των Εργατικών, μετά την εκλογική ήττα στις εκλογές του Μαΐου που έφερε και την παραίτηση του Γκόρντον Μπράουν θα γίνει στο Μάντσεστερ.\nPosted by diktyon στο 12 Σεπτεμβρίου, 2010 in Βρετανία\nΧάος στους δρόμους του Λονδίνου εξαιτίας της απεργίας των εργαζομένων του μετρό\nΔεν είναι λίγοι εκείνοι που προτίμησαν το ποδήλατό τους για τις μετακινήσεις τους (Φωτογραφία: Associated Press\nΤαλαιπωρία για εκατομμύρια επιβάτες στο Λονδίνο, καθώς από το βράδυ της Δευτέρας (19:00 ώρα Ελλάδος) ξεκίνησε η 24ωρη απεργία των εργαζομένων στο μετρό. Η κατάσταση σήμερα, Τρίτη, είναι χαοτική, καθώς πέντε γραμμές του μετρό δε λειτουργούν καθόλου και άλλες τέσσερις υπολειτουργούν, με αποτέλεσμα εκατομμύρια επιβάτες να αναζητούν εναλλακτικούς τρόπους μετακινήσεων.\nΤα δρομολόγια των λεωφορείων έχουν αυξηθεί, πολλοί προτίμησαν να χρησιμοποιήσουν τα ποδήλατά τους για να μετακινηθούν, ενώ δεν είναι λίγοι εκείνοι που επιβιβάστηκαν σε βάρκες από τον ποταμό Τάμεση για να φτάσουν στον προορισμό τους. Περίπου 1.000 εργαζόμενοι στο μετρό συμμετέχουν στην απεργία, αντιδρώντας στις περικοπές 800 θέσεων εργασίας. Απεργιακές κινητοποιήσεις έχουν προγραμματιστεί επίσης για τις 3 Οκτωβρίου, για τις 2 και για τις 28 Νοεμβρίου. Πάνω από 3,5 εκατομμύρια άνθρωποι χρησιμοποιούν το μετρό καθημερινά στο Λονδίνο.\nPosted by diktyon στο 8 Σεπτεμβρίου, 2010 in Απεργίες, Βρετανία\nΤην πλειοψηφία, αλλά όχι και τον έλεγχο στη Βουλή θα έχουν οι Συντηρητικοί.\nΜε καταμετρημένες τις ψήφους που κρίνουν το ένα τρίτο από τις 650 έδρες στο βρετανικό κοινοβούλιο, επιβεβαιώνεται η εκτίμηση από τα exit polls, ότι το Συντηρητικό Κόμμα θα έχει την πλειοψηφία, αλλά όχι και τον έλεγχο της Βουλής.\nΟι συντηρητικοί κερδίζουν 27 έδρες περισσότερες σε σχέση με τις εκλογές του 2005, οι εργατικοί χάνουν 26 έδρες και οι φιλελεύθεροι έχουν κέρδος μίας έδρας.\nΤο Εργατικό Κόμμα απώλεσε την εντολή διακυβέρνησης, δήλωσε ο ηγέτης των συντηρητικών, Ντέιβιντ Κάμερον, καθώς οι εκτιμήσεις από τις δημοσκοπήσεις που έγιναν έξω από εκλογικά κέντρα στη Βρετανία δείχνουν ότι το Συντηρητικό Κόμμα θα είναι το μεγαλύτερο στη Βουλή, αλλά χωρίς να εξασφαλίζει την απόλυτη πλειοψηφία.\n«Πιστεύω ότι είναι ήδη σαφές ότι η κυβέρνηση των Εργατικών απώλεσε την εντολή διακυβέρνησης της χώρας», δήλωσε ο Κάμερον, μόλις ανακοινώθηκε επισήμως η επανεκλογή του στην εκλογική του περιφέρεια.\n«Αυτό που θα με καθοδηγήσει τις προσεχείς ώρες θα είναι το εθνικό συμφέρον», δήλωσε ο Ντέιβιντ Κάμερον.\nΕκπρόσωπος του Συντηρητικού Κόμματος δήλωσε νωρίτερα ότι εάν επιβεβαιωθεί η εκτίμηση ότι το κόμμα θα έχει 305 έδρες, δημιουργείται «βάση για διακυβέρνηση» .\nΓια τον έλεγχο της βουλής απαιτούνται 326 έδρες.\nΟι αναλυτές εκτιμούν ότι με τη δήλωση αυτή ο Μπράουν αφήνει να εννοηθεί ότι θα προσπαθήσει να παραμείνει στην εξουσία, παρόλο που το Συντηρητικό Κόμμα αναμένεται να έχει περισσότερες έδρες, αλλά όχι και την απόλυτη πλειοψηφία στο κοινοβούλιο. [www.kathimerini.gr με πληροφορίες από ΑΠΕ-ΜΠΕ]\nPosted by diktyon στο 7 Μαΐου, 2010 in Βρετανία, Εκλογές


Μπάτε σκύλοι αλέστε: Πώς την πέφτουν και πώς χωρίζουν τα ζώδια\nAt 10/11/06 7:29 μ.μ., Flareman said...\nΆπαιχτο!! Με την άδειά σου, το δανείζομαι και σου κάνω πάσα κόσμο:)\nAt 10/11/06 8:26 μ.μ., alex said...\nΩς παρθένος πάντως θα συμφωνήσω. :p\nAt 10/11/06 9:15 μ.μ., Estarian said...\nχαχαχααχα πολύ καλό.. ειδικά αυτοί οι δίδυμοι.. και οι αιγοκεροι... χαχαχα\nAt 13/11/06 5:04 μ.μ., Star bEllas said...\nflareman απ' ότι είδα το ανέβασες ήδη ;)\nalex ευτυχώς δεν είχα εμπειρία χωρισμού με παρθένο :P\nestarian με σένα θα τα πούμε...\nAt 15/11/06 1:33 π.μ., gerry said...\nΩραία, αλλά εγώ που είμαι τυρρανόσαυρος rex με ωροσκόπο γαϊδουρογαϊδούρι πώς την πέφτω;\nAt 17/11/06 10:58 π.μ., Star bEllas said...\nΕσύ είσαι ειδική κατηγορία, γνωστή και ως "ρόπαλο" :p\nAt 18/11/06 1:09 μ.μ., Living and leaving said...\n«Αντίο απόλυτη αγάπη.\nΑντίο μεγάλε έρωτα. Δεν έχω δάκρυα να κλάψω, δεν έχω λόγια να πω....\nΠάω για κάνα ποτό.»\nΟρίστε και η συνέχεια για να μην μείνουν με την απορία οι φίλτατοι ιχθύες :)\nAt 27/11/07 2:01 π.μ., if.. ιγένεια said...\nχαχαχ.. Πολύ καλό..\nAt 29/12/07 2:46 μ.μ., Ανώνυμος said...\nAt 14/5/09 4:49 μ.μ., Egxoiridio said...\nΤο δανειζόμαστε και από το Εγχοιρίδιο..ανεβαίνει με υπερσύνδεσμο σε σας! Συνεχίστε την καλή δουλειά!\nAt 14/5/09 4:50 μ.μ., Ανώνυμος said...\nAt 3/9/09 8:44 μ.μ., Ανώνυμος said...\nAt 26/2/13 2:03 μ.μ., Ανώνυμος said...\nCheck out my page MCM リュック


Ma La ψάρια καυτή κατσαρόλα\nΣπίτι > Προϊόντα > Ma La ψάρια καυτή κατσαρόλα\n(Σύνολο 6 Προϊόντα για Ma La ψάρια καυτή κατσαρόλα)\nNingxia Ningyang Halal Food Co., Ltd. is one of the Ma La ψάρια καυτή κατσαρόλα leading brands in China. It is the factory & supplier specializing in manufacturing Ma La ψάρια καυτή κατσαρόλα. Offer high quality Ma La ψάρια καυτή κατσαρόλα at a cheap wholesale price.\nΑρτύματα & Καρυκεύματα\nSauerkraut καυτή κατσαρόλα κατσαρόλα\nTag: Ma La ψάρια καυτή κατσαρόλα , Καυτή κατσαρόλα , Sauerkraut Hot Pot Bottom Υλικό\nSauerkraut καυτή κατσαρόλα κατσαρόλα Πρώτες ύλες: Αυτό το προϊόν επιλέγει φυσικές πρώτες ύλες, όπως το λαροτάρι, το λούτρινο, την κανέλα, το Radix astragali, το κόκκινο τζιτζιφιέ, το κρεμμύδι, το τζίντζερ και ούτω καθεξής, και επεξεργάζεται με...\nMapo Tofu καρύκευμα για ήπια πικάντικο\nTag: Ψιλοκομμένο καπνό Tofu , Τοφου καρύκευμα , Προετοιμασία για το Mapo Doufu\nΠρώτη ύλη: Το προϊόν αυτό βασίζεται στη φόρμουλα Ma Po Tofu, σε συνδυασμό με την τοπική καλλιέργεια ειδικών τροφίμων και τηγανίζεται με τον προγονικό τύπο. Είναι εύχρηστο, γευστικό, πικάντικο και νόστιμο και έχει μοναδικό στυλ. Όνομα προϊόντος: Mapo...\nTag: Πικάντικο καρυκευμένο κατσαρόλα , Υλικό καυτού κάτω δοχείου , Πικάντικα τρόφιμα καρυκεύματα\nΠρώτη ύλη: Αυτό το προϊόν είναι ένα ειδικό καρύκευμα που αναπτύχθηκε προσεκτικά από την εταιρεία μας. Είναι κατασκευασμένο από υψηλής ποιότητας πρώτες ύλες και επιστημονικά εκλεπτυσμένο. Έχει τα χαρακτηριστικά μέτρια πικάντικη και καθαρή γεύση. Αυτό...\nSauerkraut ψάρια ζεστό κατσαρόλα\nTag: Το ψάρι καρυκευμάτων , Καυτή γλάστρα , Sauerkraut Hot Pot Bottom Υλικό\nΠρώτη ύλη: Το προϊόν αυτό έχει επιλεγεί από τα καλύτερα παρθένο λάχανο, πιπέρι, πάστα φασολιών και πιπέρι. Το λάχανο είναι αναζωογονητικό και νόστιμο. Μπορεί να διατηρήσει πλήρως τη νοστιμιά του ψαριού. Όνομα: Σάλτσα ψαριού Προδιαγραφές: 300 g /...\nwolfberry τρέφοντας SanXian ζεστό κατσαρόλα κατσαρόλα\nTag: Wolfberry θρεπτική καυτή κατσαρόλα κατσαρόλα , SanXian καυτή κατσαρόλα κατσαρόλα , Καυτή γλάστρα\nΠρώτες ύλες: Αυτό το προϊόν προσθέτει φυσικές πρώτες ύλες, όπως λούτσος, κανέλα, Radix astragali, κόκκινη ημερομηνία, κρεμμύδι, τζίντζερ και ούτω καθεξής. Επεξεργάζεται με σύγχρονη τεχνολογία με επιστημονική φόρμουλα. Έχει τα χαρακτηριστικά της...\nΦυτικά έλαια καυτή κατσαρόλα\nTag: Καυτή γλάστρα , Ζεστό καλαμάκι / καρύκευμα , Φυτικά έλαια Πικάντικα καρυκεύματα\nφυτικό λάδι καρυκεύματα καρύκευμα Πρώτες ύλες: Αυτό το προϊόν συνδυάζει τη νοτιοδυτική καλλιέργεια τροφίμων, προσθέτοντας τζίντζερ, σκόρδο, πιπέρι, γλυκάνισο και άλλες φυσικές πρώτες ύλες, με λάδι αλλά όχι λιπαρό, πικάντικο και όχι ξηρό, φρέσκο...\nΧονδρικό Ma La ψάρια καυτή κατσαρόλα από την Κίνα, πρέπει να βρείτε φτηνές Ma La ψάρια καυτή κατσαρόλα ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ma La ψάρια καυτή κατσαρόλα παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ma La ψάρια καυτή κατσαρόλα, Είμαστε 'll να σας απαντήσει ταχύτερα.


Στην παγκόσμια δεκάδα η ομάδα Aeronautics του ΑΠΘ σε διαγωνισμό αεροδυναμικής\nΣημαντική διάκριση κατάφερε επιστημονική ομάδα προπτυχιακών φοιτητών της Πολυτεχνικής Σχολής του ΑΠΘ οι οποίοι έλαβαν μέρος σε διεθνή διαγωνισμό που διεξήχθη στην Στουτγκάρδη.\nΠρόκειται για 11 φοιτητές οι οποίοι βρίσκονται στον προπτυχιακό κύκλο των σπουδών τους, στα τμήματα Μηχανολόγων Μηχανικών και Ηλεκτρολόγων Μηχανικών του ΑΠΘ.\nΟι φοιτητές συμμετέχουν στο πρότζεκτ Aeronautics με αντικείμενο μελέτης τον σχεδιασμό και την κατασκευή καινοτόμων μη επανδρωμένων αεροσκαφών, ικανών να ανυψώσουν φορτίο και να εκτελέσουν συγκεκριμένες αποστολές.\nΟι πρωτοπόροι φοιτητές ανήκουν στην πρώτη φοιτητική ομάδα αεροδιαστημικής στη Θεσσαλονίκη , στην A.S.A.T. (Aristotle Space & Aeronautics Team). Ιδρύθηκε το Νοέμβριο του 2015 από 12 φιλόδοξους φοιτητές του τμήματος Μηχανολόγων Μηχανικών.\nΣτόχος τους ήταν να κατασκευάσουν ένα μη επανδρωμένο αερόχημα για τη συμμετοχή του στο Air Cargo Challenge 2017, έναν διεθνή φοιτητικό διαγωνισμό πτήσεως βαρέος φορτίου.\nΠιο συγκεκριμένα, στόχος τους είναι η θεμελίωση θεωρητικού υποβάθρου στον κλάδο της αεροδυναμικής και του σχεδιασμού αεροσκαφών, η αεροδυναμική και κατασκευαστική μελέτη μη επανδρωμένων αεροχημάτων, η θεωρητική και τεχνική κατάρτιση των μελών, η συμμετοχή στον Παγκόσμιο Διαγωνισμό Air Cargo Challenge που διοργανώνεται από την EUROAVIA κάθε δύο έτη και τέλος, η διεθνής παρουσία της ομάδας, του πανεπιστημίου και της Ελλάδας στο κλάδο της παγκόσμιας φοιτητικής ερευνητικής κοινότητας.\nΤο Aeonautics κατέγραψε μία σημαντική επιτυχία τόσο για την ομάδα όσο και για το Αριστοτέλειο Πανεπιστήμιο συμμετέχοντας στο Air Cargo Challenge 2019 (ACC2019) by EUROAVIA.\nΠλέον, κατατάσσεται στις 10 καλύτερες ομάδες του κόσμου.\nΠιο συγκεκριμένα, η ομάδα επέστρεψε από την Γερμανία έχοντας κατακτήσει την 10η αλλά και την 12η θέση ανάμεσα σε 30 ομάδες από όλο τον κόσμο, και την 1η και 2η στην Ελλάδα, αναδεικνύοντας την ως την καλύτερη ομάδα αεροδιαστημικής στην Ελλάδα.\nΣυμμετείχε στο διαγωνισμό με τα δύο μη επανδρωμένα αεροχήματα Aurora και Nephele. Λόγω του διαφορετικού σχεδιασμού τους και της πρωτότυπης σχεδίασης τους, τα εν λόγω αεροσκάφη κατάφεραν να κεντρίσουν το ενδιαφέρον τόσο των αντίπαλων ομάδων όσο και των διοργανωτών και των κριτών. Και οι δύο συμμετοχές διεκδίκησαν μία θέση στη δεκάδα, με την πρώτη εκ των δύο, την Aurora,να τα καταφέρνει και να κατακτάει την 10η θέση. Ο καλύτερος χρόνος που σημείωσε στον αγώνα ήταν 79 δευτερόλεπτα, καταφέρνοντας να ανυψώσει και να μεταφέρει 5.5 κιλά ωφέλιμο φορτίο. Η δε Νεφέλη, παρά του ότι στο τέλος της πρώτης από τις τρεις αγωνιστικές μέρες ήταν στην 9η θέση, βρέθηκε 12η στην τελική κατάταξη.


Συρία: Πιέσεις και ελπίδες για άμεση επίτευξη εκεχειρίας στο Χαλέπι | Euronews\nΑπό Ioannis Giagkinis with REUTERS • ανανεώθηκε πριν: 03/05/2016\nΗ επίθεση της Τρίτης σε περιοχές στο Χαλέπι που ελέγχονται από κυβερνητικές δυνάμεις άφησε πίσω της τουλάχιστον 19 πολίτες νεκρούς και δεκάδες τραυματίες, σύμφωνα με το Συριακό Παρατηρητήριο για τα Ανθρώπινα Δικαιώματα.\nΑπό αυτούς, αδιευκρίνιστος αριθμός βρισκόταν στο νοσοκομείο Αλ Νταμπίτ που δέχθηκε οβίδες από τους αντάρτες. Είχε προηγηθεί την περασμένη εβδομάδα βομβαρδισμός νοσοκομείου σε περιοχή που ελέγχεται από τους αντάρτες, που άφησε πίσω του πάνω από 50 νεκρούς.\nΤις επιθέσεις καταδίκασε ο αμερικανός υπουργός Eξωτερικών Τζον Κέρι. Είπε χαρακτηριστικά: «Δεν υπάρχει καμία δικαιολογία για αυτήν την τρομακτική βία που στοχεύει σε αμάχους ή ιατρικές εγκαταστάσεις και δεν έχει σημασία από ποιον προέρχεται. Η ελπίδα μας είναι ότι θα είμαστε σε θέση να καταλήξουμε σε συμφωνία και ότι μπορούμε να προχωρήσουμε προς αυτήν την συμφωνία. Ακόμα και αν αυτό δεν συμβεί μέσα στις επόμενες ώρες, παραμένω βέβαιος ότι θα βρούμε έναν τρόπο για να εργαστούμε προς αυτήν την κατεύθυνση. Αν δεν είναι μέσα στις επόμενες ώρες, όπως είπα, θα είναι την επόμενη ημέρα ή κάπως έτσι».\nΣε ανάλογο μήκος κύματος είχαν κινηθεί νωρίτερα και οι δηλώσεις του ρώσου υπουργού Εξωτερικών Σεργκέι Λαβρόφ με τον ειδικό απεσταλμένο του ΟΗΕ για την συριακή κρίση Στάφαν ντε Μιστούρα. Οι δυο τους συναντήθηκαν το μεσημέρι στη Μόσχα.\nΤα Ηνωμένα Έθνη καταδίκασαν και αυτά με την σειρά τους τις επιθέσεις σε βάρος αμάχων, από όποια πλευρά και αν προέρχεται.\nΠάντως, μετά από έναν διπλωματικό μαραθώνιο με την εμπλοκή των Ηνωμένων Πολιτειών και της Ρωσίας, υπάρχουν βάσιμες ελπίδες επέκτασης και στο Χαλέπι της εκεχειρίας που έχει επιτευχθεί τις τελευταίες ημέρες στη Δαμασκό.


Υδροκρίτης: To 2014 πάει για θερμότερο έτος στα χρονικά – Το Ελ Νίνιο και οι “βραστοί” ωκεανοί\nTo 2014 πάει για θερμότερο έτος στα χρονικά – Το Ελ Νίνιο και οι “βραστοί” ωκεανοί\nΑπό την άνοιξη και μετά οι αναφορές της NASA και της Εθνικής Υπηρεσίας Ωκεανών και Ατμόσφαιρας των ΗΠΑ (NOAA) δείχνουν ότι οι τελευταίοι μήνες είναι από τους θερμότερους που έχουν καταγραφεί στα χρονικά και συγκεκριμένα από το 1880 που τηρούνται στοιχεία.\nΜετά τις εκθέσεις των δύο οργανισμών για το Σεπτέμβριο, το 2014 βρίσκεται σε σταθερή τροχιά για να γίνει το θερμότερο έτος στη σύγχρονη ιστορία του πλανήτη (την οποία με γεωλογικούς όρους ορισμένοι επιστήμονες αποκαλούν ως “Ανθρωπόκαινο”).\nΑναλυτικότερα, τα στοιχεία των NASA και NOAA δείχνουν ότι για 355ο διαδοχικό μήνα (δηλαδή εδώ και 30 χρόνια), και ο φετινός Σεπτέμβριος είναι θερμότερος από τον μέσο όρο των Σεπτεμβρίων του 20ου αιώνα.\nΕκτός από αυτό, ο Σεπτέμβριος του 2014 είναι και ο θερμότερος από το 1880 (αμφισβητήσιμα από ορισμένους εξαιτίας των τεχνολογικών μέσων της εποχής) με αποτέλεσμα το 2014 να βρίσκεται σε τροχιά για να εκθρονίσει το 2010 ως θερμότερο έτος της σύγχρονης εποχής.\nΣυγκεκριμένα, το Ινστιτούτο Διαστημικών Μελετών Γκοντάρ της NASA (GISS) εκτιμά ότι ο φετινός Σεπτέμβριος ήταν 0,8 βαθμούς Κελσίου θερμότερος από τον μέσο όρο των θερμοκρασιών της περιόδου 1951-1980.\nΗ NOAA δίνει αντίστοιχα στοιχεία με 0,77 βαθμούς Κελσίου πάνω από το μέσο όρο, ενώ σύμφωνα με την αμερικανική υπηρεσία το καλοκαίρι του 2014 (τρίμηνο Ιουνίου-Αυγούστου) ήταν το πιο ζεστό στην μετεωρολογική ιστορία του πλανήτη μας, από το 1880.\nΟι επιστήμονες εκτιμούν ότι για την κατάσταση που διαμορφώνεται φέτος ευθύνονται κατά κύριο λόγο οι θερμοκρασίες του ωκεανού και ειδικά οι θερμότερες από το σύνηθες θερμοκρασίες στην επιφάνεια του τροπικού Ειρηνικού Ωκεανού που προηγούνται του αναδυόμενου φαινομένου Ελ Νίνιο. Στον ωκεανό αποθηκεύεται το 90% του πλεονάσματος των αερίων του θερμοκηπίου που παράγονται.\nΣε κάθε περίπτωση, δεν έχει τόση σημασία η μέτρηση της θερμοκρασίας ενός μεμονωμένου μήνα, αλλά η μακροπρόθεσμη τάση που δείχνει ότι ο πλανήτης μας μετατρέπεται σε “καζάνι”.\nΤα πέντε θερμότερα έτη στα χρονικά είναι με σειρά κατάταξης τα 2010, 2005, 1998, 2013, και 2003, με το 2014 να είναι έτοιμο να ανέβει στην κορυφή.\n—Έρχεται το Ελ Νίνιο\nΤο φαινόμενο Ελ Νίνιο αναμένεται να εμφανιστεί στις επόμενες τέσσερις με οκτώ εβδομάδες σύμφωνα με τη NOAA.\nΩστόσο φέτος το φαινόμενο αναμένεται ηπιότερο και μάλιστα ίσως έχει θετικές επιδράσεις σε περιοχές της αμερικανικής ηπείρου που πέρασαν εκτεταμένες περιόδους ξηρασίας μέσα στο 2014, όπως η Καλιφόρνια. Ωστόσο μία μειοψηφία δεν έχει αποκλείσει ακόμα την εμφάνιση ενός φαινομένου παρόμοιας έντασης με το Ελ Νίνιο του 1997-1998.\nΤις περισσότερες χρονιές, οι δυτικοί άνεμοι επικρατούν και προωθούν τα θερμά επιφανειακά νερά στην άλλη πλευρά του Ειρηνικού προς την Αυστραλία και την Ινδονησία. Ωστόσο κάθε μερικά χρόνια οι αληγείς άνεμοι, δηλαδή οι κατά κανόνα σταθεροί και συνεχείς άνεμοι έντασης 3-4 Μποφόρ που πνέουν μεταξύ της ζώνης υποτροπικών και τροπικών νηνεμιών, αποδυναμώνονται ή αλλάζουν κατεύθυνση και ως αποτέλεσμα τα νερά του Ειρηνικού θερμαίνονται.\n—Επιπτώσεις στους ωκεανούς\nΗ υπερθέρμανση των υδάτων του ωκεανού ανησυχεί τους επιστήμονες εξαιτίας των επιπτώσεων στη θαλάσσια ζωή.\n«Η υπερθέρμανση του πλανήτη επηρεάζει τη θαλάσσια ζωή με πολύπλοκους τρόπους, και η υποξία, δηλαδή η απώλεια διαλυμένου οξυγόνου, είναι ένας από τους τρόπους που μας προκαλούν τη μεγαλύτερη ανησυχία», δήλωσε ο Ζουνλί Λου, βοηθός καθηγητή στο Syracuse και μέλος επιστημονικής ομάδας που ανέλυσε μικροπαλαιοντολογικά ευρήματα για να εξηγήσει πώς επηρεάστηκε η θαλάσσια ζωή του πλανήτη από ένα συμβάν ταχείας αύξησης της θερμότητας της Γης που έλαβε χώρα πριν από περισσότερα από 55 εκατομμύρια χρόνια.\nΣύμφωνα με τον Λου, η αποξυγόνωση των ωκεανών οδηγεί σε μεγαλύτερες και παχύτερες ζώνες ελαχίστου οξυγόνου (OMZs). Μία OMZ είναι το στρώμα του νερού στον ωκεανό, όπου ο κορεσμός του οξυγόνου είναι στο χαμηλότερο σημείο του.\nΓια την αντιμετώπιση αυτού του προβλήματος, ο Λου και οι συνεργάτες του άρχισαν να χρησιμοποιούν έναν τύπο ιωδίου που υπάρχει μόνο σε οξυγονωμένα ύδατα. Με την ανάλυση των λόγων ιώδιο-προς-ασβέστιο σε μικροαπολιθώματα, μπόρεσαν να υπολογίσουν τα επίπεδα οξυγόνου του περιβάλλοντος θαλάσσιου νερού, όπου ζούσαν κάποτε οι μικροοργανισμοί.\n«Συγκρίνοντας τα ευρήματα από τη μελέτη μικροσκοπικών απολιθωμένων οργανισμών με τα επίπεδα οξυγόνου που προκύπτουν από προσομοιώσεις διαφόρων κλιματικών μοντέλων, καταλήξαμε πως οι OMZ ήταν πολύ πιο διαδεδομένες πριν από 55 εκατομμύρια χρόνια από ό, τι είναι σήμερα», δήλωσε ο Λου.\n«Η έλλειψη οξυγόνου, μαζί με την αύξηση της θερμοκρασίας και της οξύτητας, είχε δραματικές επιπτώσεις στη θαλάσσια ζωή κατά τη διάρκεια της Παλαιοκαίνου και Ηωκαίνου Εποχής, προκαλώντας μαζική εξαφάνιση στο βυθό», πρόσθεσε ο Λου.\nΑναρτήθηκε από Ydrokritis στις 1:09 μ.μ.\nΕτικέτες Εθνική Υπηρεσία Ωκεανών και Ατμόσφαιρας (NOAA), Ελ Νίνιο, κλιματική αλλαγή, Κόσμος, υπερθέρμανση του πλανήτη, NASA


Πρέπει να πείσουμε τους πολίτες των οικονομικά ισχυρών χωρών μελών ότι η δική μας Ευρώπη είναι μια win win κατάσταση για όλους, όλοι μπορεί να ωφελούνται μέσα από την ενιαία αγορά και το κοινό νόμισμα. Αυτή την Ευρώπη εκφράζει η υποψηφιότητα του Μάρτιν Σουλτς για την Προεδρία της Ευρωπαϊκής Επιτροπής με την στήριξη όλων μας.\nΔεν αγνοούμε τους διακυβερνητικούς συσχετισμούς ή εθνικά συμφέροντα. Ο Μάρτιν όμως μπορεί να συνθέσει τη δημοκρατική δυναμική του Ευρωπαϊκού Κοινοβουλίου, τη βαθειά του γνώση των θεμάτων που απασχολούν τις εθνικές κυβερνήσεις και την Ευρωπαϊκή Επιτροπή και πρώτα απ΄ όλα τις αγωνίες των καθημερινών ανθρώπων στις 28 χώρες μέλη.\nΗ πολιτική μας πρόταση έχει τώρα ένα χειροπιαστό ανθρώπινο πρόσωπο και όνομα: Μάρτιν Σουλτς, για Πρόεδρο της Ευρωπαϊκής Επιτροπής. Ευχαριστώ.


Η Ναταλία Τσαλίκη στο MySalonika - MySalonika\nΗ Ναταλία Τσαλίκη στο MySalonika\nΓια δύο χρόνια η θεατρική Αθήνα μιλούσε για τη παράσταση που δεν πρέπει να χάσεις. Το στοίχημα κερδήθηκε σε έναν ατμοσφαιρικό “Γυάλινο Κόσμο” και τώρα είναι η σειρά της Θεσσαλονίκης να τον απολαμβάνει κάθε βράδυ στο θέατρο ΑΥΛΑΙΑ. Η Ναταλία Τσαλίκη μίλησε στο MySalonika για το έργο, τη Τέχνη, την αλήθεια. Αυτή την αλήθεια που καταθέτει κάθε βράδυ στο σανίδι…\nΠώς προέκυψε ο “Γυάλινος Κόσμος” σε σκηνοθεσία Κατερίνας Ευαγγελάτου; Το συζητούσατε και το σκεφτόσασταν δύο χρόνια πριν ξεκινήσουν οι παραστάσεις στην Αθήνα, στο θέατρο “Δημήτρης Χορν”….\nΝαι, τόσο ήταν περίπου. Η δική μου επιθυμία ήταν να συνεργαστώ με τη Κατερίνα γιατί την είχα δει σε κάποιες δουλειές, στο Εθνικό Θέατρο, στη Πειραματική Σκηνή και είχα διακρίνει το ταλέντο της και-πιο πολύ-την αισθητική της, η οποία αισθάνθηκα ότι μου ταίριαζε και ζήτησα συνεργασία εγώ. Ο “Γυάλινος Κόσμος” ήταν δική μου επιλογή. Θεωρήσαμε ότι ήταν το πιο κατάλληλο έργο να κάνουμε, ανάμεσα σε πολλά που ψάχναμε.\nΠηγαίνοντας πίσω, δυο χρόνια πριν, δεν φοβηθήκατε, αυτό το έργο σε κεντρικό θέατρο, κλασσικό ρεπερτόριο, μόλις ξεκινούσε ουσιαστικά η κρίση στην Ελλάδα; Δεν το φοβηθήκατε στη φάση των προβών;\nΣυνήθως δεν φοβάμαι. Δεν φοβάμαι γενικώς και θεωρώ ότι πρέπει να είναι ένα στοιχείο που πρέπει να έχει ο καλλιτέχνης. Να μην έχει σχέση με την έννοια του φόβου. Οι καλλιτέχνες πρέπει να είμαστε τολμηροί και όταν κινείσαι με το φόβο, δεν καταφέρνεις πολλά πράγματα. Όχι, δεν σκεφτόμασταν ούτε κρίση, ούτε τίποτα. Άλλωστε, τότε τα πράγματα ήταν λίγο πιο φλου. Δεν μπορούσαμε να φανταστούμε το μέγεθος της κρίσης, αλλά και πάλι ο καλλιτέχνης πρέπει να κινείται ανεξάρτητα, να τολμάει, να κάνει πράγματα ανεξάρτητα με το τί γίνεται γύρω του. Πρέπει να ακολουθεί το “θέλω” του. Και όταν ακολουθείς την επιθυμία σου, μιλάς με αλήθεια στο κόσμο, ελπίζεις-τουλάχιστον-ότι θα βρει ανταπόκριση. Δεν πρέπει να έχουμε υπόψιν μας άλλα πράγματα. Ξέρετε, δεν είμαστε πολιτικοί. Ούτε θεωρητικοί. Είμαστε άνθρωποι της Τέχνης και μιλάμε στη καρδιά και τα πράγματα πρέπει να γίνονται με ενθουσιασμό και ένστικτο. Ακόμα και η επιλογή του θεάτρου “Χορν” ήταν δική μου. Θεώρησα, πάλι από ένστικτο, ότι όλο αυτό το “πακέτο” θα λειτουργήσει. Σε εργασία δική μου, αυτό που κουβαλάω εγώ μαζί με αυτό που φανταζόμουν ότι θα έφερνε η Κατερίνα (σ.σ. Ευαγγελάτου), σε σχέση με το κοινό του “Χορν” το οποίο ήτανε και λίγο αστικό, αλλά θα μπορούσε να μαζέψει και πιο νέους, σε συνδυασμό και με το έργο που πίστευα ότι μιλάει στη καρδιά του σημερινού θεατή….όλο αυτό το “πακέτο” θεώρησα ότι κάπως θα λειτουργήσει και τελικά δικαιώθηκα. Αλλά ποτέ, δεν μπορείς να είσαι σίγουρος…τα πράγματα πάντα είναι ένα ρίσκο.\nΠοιό στοιχείο της “Αμάντα” αγαπάτε περισσότερο και ποιό στοιχείο της σας κούρασε πιο πολύ στις πρόβες;\nΑγαπώ πάρα πολύ την αφέλειά της και μια παιδικότητα που έχει. Μια τρυφεράδα που έχει, ερήμην της…ζει στο κόσμο της και δεν πολυκαταλαβαίνει αυτά που γίνονται γύρω της. Αγαπώ αυτό το στοιχείο της και είναι ακριβώς και αυτό που ταυτόχρονα με δυσκόλεψε. Το δυσδιάστατο της προσωπικότητας…από τη μία πατάει με το ένα πόδι στο σήμερα, και με το άλλο στην φαντασία της και στο παρελθόν. Αυτό με δυσκόλεψε, στο πως θα το συνδυάσω.\nΗ κρίση τί καλό έχει κάνει στον Έλληνα;\nΕίναι πολύ νωρίς να βγάλουμε συμπεράσματα για τη κρίση και θεωρώ ότι όποιος πάει να βγάλει συμπεράσματα ή να καταλήξει κάπου είναι πολύ νωρίς, γιατί βρισκόμαστε εν μέσω δίνης. Ακόμα είμαστε μέσα στο κυκλώνα. Δεν μπορεί κανείς να βγάλει εύκολα συμπεράσματα και καλό είναι να μην το κάνει. Επειδή γενικώς οι Έλληνες βιαζόμαστε, είναι μια εποχή και περίοδος μετέωρη, που πρέπει να τη “γευθούμε”, όχι ότι είναι ωραία-σε εισαγωγικά το λέω, αλλά πρέπει να τη ζήσουμε, γιατί αυτό θα μας ωριμάσει……Καλό είναι να καταλάβουμε τί περνάει πάνω από το πετσί μας, να μη γυρίσουμε τη πλάτη, ούτε να βιαστούμε να τελειώσει με την έννοια της εμπερίας, πέρα από το πόνο και τη κακουχία που σέρνει η κρίση….σαν εμπειρία πρέπει να τη ζήσουμε, να καταλάβουμε τί κουβαλάει. Και αυτό μόνο όταν το αφουγκραστούμε-έχουμε τα μάτια μας και τα αυτιά μας ανοιχτά- μπορεί να γίνει….Κατά τη γνώμη μου, ο άνθρωπος ωριμάζει μέσα από τις δυσκολίες και εμείς σα λαός μέσα από αυτή τη δυσκολία θα προχωρήσουμε, θα πάμε ένα βήμα παραπέρα. Πόσο πολύ θα προχωρήσει ο καθένας είναι καθαρά προσωπικό του θέμα…αλλά, έχω την αίσθηση πως, όταν με το καλό τελειώσει αυτή η κρίση, που όλους μας έχει ταλαιπωρήσει, θα έχουμε κερδίσει αυτή την ευκαιρία επαφής και επικοινωνίας με τον εαυτό μας. Να βρούμε τρόπους, ο καθένας μας, να βρίσκει το κουράγιο του, τη δύναμή του, τη ψυχραιμία του, να μην καταβάλλεται, να μην απελπίζεται. Αυτό χρειάζεται μια “διαδρομή”, είναι ολόκληρο ταξίδι, πρέπει να γίνεται ούτως ή άλλως στη ζωή του ανθρώπου, τώρα μας προσφέρεται αυτή η “ευκαιρία”, σε εισαγωγικά….να βρούμε το δίαυλο επικοινωνίας με τον εσωτερικό μας κόσμο.\nΠίσω από έναν επιτυχήμενο άνδρα, κρύβεται μια πανέξυπνη γυναίκα. Το τελευταίο καιρό, ο συζυγός σας, κ.Μπέζος, μέσα από τις δηλώσεις που κάνει βάλλεται. Σαν να τον περιμένουν και λίγο στη στροφή….Και ταυτόχρονα ο ίδιος έχει δηλώσει την επιθυμία του, αν του προταθεί να αναλάβει το Εθνικό Θέατρο. Η πανέξυπνη γυναίκα, από πίσω του, τί τον συμβουλεύει;\nΠίσω από έναν επιτυχημένο άνδρα κρύβεται μια πανέξυπνη γυναίκα και πίσω από μια γυναίκα, ένας πανέξυπνος και επιτυχημένος άνδρας. Δεν υπάρχουν τέτοιου είδους ταμπέλες…Ισχύει και από τις δύο πλευρές αυτό. Νομίζω ότι δεν χρειάζεται ο κ.Μπέζος ιδιαίτερες συμβουλές, του λέω τη γνώμη μου πάντα…θεωρώ ότι καλό είναι όσο αφορά το Εθνικό Θέατρο να το σκεφτεί λίγο ακόμα, γιατί πιστεύω ότι είναι πολύ δύσκολο και μεγάλο το εγχείρημα- το ξέρει και εκείνος άλλωστε. Δεν ξέρει και εκείνος αν θα το κάνει-αν το δεχτεί-όσο για τις δηλώσεις που κάνει…..\nΘαρρώ, ότι είναι σαν να τον περιμένουν στη στροφή, να σχολιάσουν τις δηλώσεις του….\nΔε νομίζω ότι περιμένει κανένας στη στροφή κανέναν. Πάντα υπάρχουν οι άνθρωποι που δεν έχουν με τί ιδιαίτερο να ασχοληθούνε και περιμένουν κάποιες δηλώσεις ανθρώπων να τις σχολιάσουν. Δε νομίζω ότι είναι σοβαρά πράγματα αυτά…Και δεν νομίζω ότι ο πολύς κόσμος ενδιαφέρεται για το τί θα πει ο κ.Μπέζος ή εγώ…ειλικρινά…\nΠώς είναι να βλέπεις πατέρα και κόρη επί σκηνής, όντας εσύ συνάδελφός τους; (σ.σ. Γιάννης Μπέζος και Ηρώ Μπέζου πρωταγωνιστούν στην “Αντιγόνη” στο Νέο Ελληνικό Θέατρο του Γιώργου Αρμένη)…..\nΕίναι πάρα πολύ συγκινητικό…\nΛειτουργεί το αίσθημα της προστατευτικότητας στη κόρη; Της συναδέλφου; Σε σύζυγο και κόρη; Όλα αυτά μαζί;\nΗ Ηρώ είναι ένα πλάσμα που έχει καταφέρει να σταθεί στα πόδια της, πολλά χρόνια πριν. Έχει φύγει από το σπίτι και έχει κάνει τα πρώτα της βήματα δύσκολα, μόνη της. Είναι η τέταρτη χρονιά που δουλεύει στο χώρο και έχει κερδίσει την εκτίμηση των συναδέλφων της, γιατί από εκεί ξεκινάμε. Χωρίς να της πω τίποτα, ούτε εγώ, ούτε ο πατέρας της. Ότι έχει πάρει, το έχει από το σπίτι της. Αισθάνομαι ότι τα παιδιά παραδειγματίζονται από τη στάση των γονιών τους κι όχι από αυτά που τους λένε. Έχει χτίσει ένα δικό της κόσμο, μια δικιά της κοσμοθεωρία, δεν χρειάζεται συμβουλές. Η γνώμη μας και η συμπαράστασή μας είναι πάντα εκεί, κοντά της. Δε χρειάζεται τίποτα περισσότερο. Ούτε τη κανακεύει κανείς, ούτε τη προστατεύει κανείς….γιατί αυτός ο χώρος είναι πάρα πολύ δύσκολος και δεν υπάρχει περίπτωση να σε προστατεύσει κανείς και να τη βγάλεις καθαρή. Είσαι μόνος σου, ενώπιος ενωπίω με το κοινό. Κανείς μπαμπάς ή μαμά, δεν μπορεί να σε σώσει από κάτι ή να σε προστατεύσει από κάτι….Είσαι εσύ η καρδιά σου, η ψυχή σου, ο κόπος σου, ο μόχθος σου και το μυαλό σου-τίποτα άλλο!\nΤο μάτι της συναδέλφου δεν λειτουργεί;\nΒεβαίως. Και των τριών προς τον κάθε ένα μας. Προσπαθούμε να βγάλουμε, όσο γίνεται, έξω το συναισθηματικό στοιχείο, που μας δένει σαν οικογένεια. Και σαφώς μοιραζόμαστε τη γνώμη μας καθαρά καλλιτεχνικά και συναδελφικά. Και είναι πάντα σεβαστή. Λειτουργούμε όλοι επι ίσοις όροις. Και οι τρεις.\nΚαι ήταν μια δική σας ιδέα, από όσο ξέρω, να παίξουν ο Γιάννης Μπέζος και η Ηρώ, αυτό το έργο…\nΌχι. Καθόλου. Ήταν μια ιδέα του Γιάννη, που την ακούω πολλά χρόνια, από τότε που έχω γνωρίσει το Γιάννη. Είναι από τους ρόλους που θα επιθυμούσε κάποια στιγμή να παίξει και για μένα, ο Γιάννης κάνει το σπουδαιότερο ρόλο της καριέρας του. Όσο για το θέμα της διανομής, ο Γιάννης λέει ότι το συζητήσαμε μαζί, εγώ αυτό δεν το θυμάμαι, εν πάσει περιπτώσει ήταν μια πρόταση του Γιάννη, δίσταζε να την κάνει, γιατί ήξερε ότι η Ηρώ δεν θα ήθελε ακόμα να συνδεθεί επαγγελματικά μαζί μας, για τους ευνόητους λόγους. Ήθελε να κάνει τα βήματά της. Άλλά κάποια στιγμή θεώρησε πως ήρθε η ώρα και το τόλμησε και θαρρώ της βγήκε σε πολύ καλό…\nΈβλεπα στην εκπομπή της Έλενας Κατρίτση, την Ηρώ να λέει ότι με εσάς θα το σκεφτόταν ακόμα περισσότερο για συνεργασία, επάνω στο σανίδι. Γιατί το λέει αυτό;\nΚαταρχήν, αυτό θα πρέπει να το ρωτήσετε την ίδια. Είναι πολύ προσωπικά πράγματα αυτά, αλλά από όσο μπορώ να φανταστώ, αν είναι μια φορά δύσκολο να παίξει με το πατέρα της και χρειαζόταν προσπάθεια για να το αποφασίσει, είναι ακόμα πιο δύσκολο για τη μητέρα, ειδικά όταν είσαι κορίτσι. Διότι, το δέσιμο με τη μητέρα είναι πιο δυνατό. Και πρέπει να ξεπεράσεις πολλά πράγματα. Το θέατρο είναι πολύ προσωπική υπόθεση και δε το καταλαβαίνει αυτό ο κόσμος….βγάζεις τον εαυτό σου, είσαι “γυμνός” επάνω στη σκηνή. Λοιπόν, δεν είναι εύκολο μπροστά στο γονιό να αισθανθείς “ολόγυμνος” εύκολα. Το παιδί επιλέγει τί θα δείξει στο γονιό του. Δεν είναι εύκολο να εκτεθεί τόσο ανοιχτά. Πόσο μάλλον με τη μητέρα, που ας πούμε…εγώ με τη Ηρώ μεγαλώσαμε πολύ δεμένες. Να φανταστείτε ότι, όταν ξεκίνησε προετοιμασία για τη σχολή, άρχισα να τη βοηθώ και κάποια στιγμή θεώρησε ότι δεν είναι εύκολο και το καταλαβαίνω….στη συνέχεια έκανε με το πατέρα της και ύστερα συνέχισε μόνη της. Δεν είναι εύκολα πράγματα αυτά. Θέλουν το χρόνο τους. Ας δώσουμε λίγο χρόνο στα πράγματα, και κάποια στιγμή ελπίζω και το εύχομαι, να δουλέψουμε και μαζί στη σκηνή.\nΠοια είναι η γνώμη σας για τα “πειράγματα” σκηνοθετών που γίνονται επάνω σε κλασσικά έργα;\nΌτιδήποτε ξεκινάει από την ανάγκη του σκηνοθέτη και των ηθοποιών για να ερμηνεύσουν το έργο καλύτερα και να το φέρουνε στο τώρα, θεωρώ ότι είναι από θεμιτό έως απαραίτητο. Υπάρχουν έργα που στην εποχή τους ήταν μια χαρά, αλλά όσο περνάνε οι εποχές χρειάζονται, όντως, κάποια επέμβαση, για να μιλήσουν στο θεατή. Και οι ίδιοι οι συγγραφείς εάν ζούσαν θα το επεδίωκαν. Είναι και καλό και απαραίτητο, αρκεί να γίνεται με τη πρόθεση να έρθει το κείμενο κοντά στο σημερινό θεατή. Όχι να γίνεται από πρόθεση και διάθεση εντυπωσιασμού. Εκεί δεν συμφωνώ.\nΤελειώνοντας, δέκα λεπτάκια πριν ανεβείτε στη σκηνή τί κάνετε πρακτικά, από τεχνικής πλευράς, στο καμαρίνι, για να ξεκινήσει το ερμηνευτικό ταξίδι της “Αμάντα”;\nΟ ηθοποιός όταν ξεκινάει τη καριέρα του, χρειάζεται μια προσπάθεια προετοιμασίας μεγαλύτερη…όσο περνάνε τα χρόνια, αυτή η προετοιμασία γίνεται όλο και λιγότερη….αυτό που είναι άκρως απαραίτητο να γίνεται πάντα, είναι μια -κατά κάποιο τρόπο-σωματική άσκηση, γιατί όταν βγεις στη σκηνή πρέπει να είσαι χαλαρός…..όπως και κάποιες φωνητικές ασκήσεις…Όλα τα άλλα έχουν γίνει στις πρόβες…\nΌλα τα άλλα έχουν γίνει στις πρόβες σαφώς και το αντιλαμβάνεται κανείς, στο χειροκρότημα. Σαν αυτό που έζησα στη πρεμιέρα στο ΑΥΛΑΙΑ Θεσσαλονίκης. Χειροκρότημα δυνατό, παρατεταμένο, θεατών που το έργο μίλησε στη καρδιά τους και θα κουβαλάνε τη παράσταση μέσα τους- θαρρώ-για καιρό. Η Ναταλία Τσαλίκη οφείλει να είναι υπερήφανη. Ένα ακόμα θεατρικό της τόλμημα “συγκινεί” βαθιά τη πλατεία του θεάτρου, καθημερινά…..\n“Γυάλινος Κόσμος” του Τένεσι Ουίλιαμς\n«Η ΠΗΝΕΛΟΠΗ ΔΕΛΤΑ ΣΥΝΑΝΤΑΕΙ ΤΟΝ ΜΑΓΚΑ»